Kärajad

Kärajad oli rahvakoosolek või ülikute nõupidamine Muinas-Eestis. Sarnases tähenduses on mõistet kasutatud ka tänapäeval, näiteks peetakse aastast 2007 Presidendi kärajaid.


Corry Evans

Corry John Evans (sündinud 30. juulil 1990 Belfastis) on Põhja-Iirimaa jalgpallur, kes mängib poolkaitsja või keskkaitsjana Inglismaa tugevuselt kolmanda liiga klubis Sunderland. Ta on klubi meeskonna kapten.

Ta alustas klubikarjääri Manchester Unitedis, mille noorteakadeemiaga liitus ta 2005. aastal. Klubi põhimeeskonnas tal debüüti teha ei õnnestunud. Hooajal 2010–11 mängis ta laenul League One'i klubis Carlisle United ja Inglismaa esiliiga klubis Hull City. Järgmise hooaja eel sõlmis ta Hull Cityga püsiva lepingu. Aastatel 2013–2021 mängis ta Blackburn Roversis.

2021. aasta juulis siirdus ta Sunderlandi.

Debüüdi Põhja-Iirimaa jalgpallikoondises tegi Evans 6. juunil 2009 mängus Itaalia vastu. Koondisekarjääri esimese värava lõi ta 3. septembril 2010 EM-i valikmängus Sloveenia vastu. Ta kuulus Põhja-Iirimaa koondisse 2016. aasta Euroopa meistrivõistlustel.

Tema vanem vend Jonny Evans on samuti Põhja-Iirimaa koondislane.


Montsoreau

Montsoreau () on linn Prantsusmaal Pays de la Loire'i piirkonnas, Maine-et-Loire'i departemangu keskus. Asub Loire'i jõe ääres.

Loire'i org Sully-sur-Loire'i ja Chalonnesi vahel, sealhulgas Montsoreau ja Montsoreau loss, on UNESCO maailmapärandi nimistus alates 2000. aastast.


Minu Eestile

"Minu Eestile" oli Eesti õpilaste sõnaloominguvõistlus, mille korraldas Eesti Vabariigi 100. aastapäeva ürituste raames Eesti Emakeeleõpetajate Selts 2016.–2017. aastal. Võistlusel võisid osaleda 1.–12. klassi õpilased.

Võistlusele saadeti kokku 367 kirjatööd 56 koolist. Žanriliselt oli lisaks esseele esindatud miniatuur, argimütoloogia, muistend, müüt, mälestused, reisikiri, ulmejutt, kriminaaljutt, kiri, haiku, limerik, teemantluuletus, akrostihhon, anafoor, epifoor, piltluule jne.

Võistlustöid hindas žürii, kuhu kuulusid riigikogu liige Liina Kersna, raamatukoguhoidja, lastekirjanik ja kirjandusteadlane Krista Kumberg ning Eesti emakeeleõpetajate seltsi juhatuse esimees Kaja Sarapuu ja aseesimees Monika Undo.

5. mail 2017 autasustati parimaid "Minu Eestile" tööde autoreid. Tänuürituse raames külastati riigikogu. Solarise Apollo raamatupoes kuulati huvitavamaid töid ja anti kätte auhinnad: Ilmar Tomuski ja Kristiina Ehini raamatud koos autorite pühenduse ja autogrammiga.

Sõnaloominguvõistluse paremad tööd ilmusid 2018. aastal kogumikus "Minu Eestile". Igale tekstile on lisatud ülesanne, nii leiab kogumikust ka väga eriilmelisi ülesandeid. Ülesandeid koostasid Eesti Emakeeleõpetajate Seltsi kuuluvad eesti keele ja kirjanduse õpetajad. Kogumiku toimetas Krista Mägi.


Suurbritannia Kommunistlik Partei

Suurbritannia Kommunistlik Partei (inglise keeles Communist Party of Great Britain, lühend CPGB) eksisteeris aastatel 1920–1991. Partei osales 1920. aastate streigiliikumises ja kaks kommunistliku partei kandidaati valiti 1945. aasta valimistel Ühendkuningriigi parlamendi alamkotta.

Erinevalt Prantsusmaa Kommunistlikust Parteist või Itaalia Kommunistlikust Parteist ei saanud Suurbritannia Kommunistlikust Parteist kunagi massiparteid, kuid tal oli arvestatav mõju sõjajärgsetel aastatel 1945–1956. Ungari ülestõusu mahasurumisele 1956. aastal järgnes Suurbritannia Kommunistliku Partei liikmeskonna oluline vähenemine. Varssavi bloki riikide sissetungile Tšehhoslovakkiasse 1968. aasta augustis reageeris Suurbritannia Kommunistlik Partei esialgu kerge kriitikaga, kuid kolm päeva pärast sissetungi deklareeris John Gollan, et Suurbritannia Kommunistlik Partei "mõistab täielikult Nõukogude Liidu muret sotsialismileeri julgeoleku pärast". 1970. aastatel tugevnesid Suurbritannia Kommunistlikus Parteis eurokommunistlikud meeleolud; need ja valijate toetuse järjekindel vähenemine viisid partei 1991. aastal lõpliku lõhenemiseni, kusjuures juhtkond Nina Temple'i juhtimisel otsustas partei laiali saata ja moodustas mõttekoja Demokraatlikud Vasakpoolsed (Democratic Left).


Montsoreau loss

Montsoreau loss (prantsuse keeles château de Montsoreau) on loss Prantsusmaal Montsoreaus. Loss on gooti ja renessanss-stiilis.

Lossis asub Montsoreau lossi kaasaegse kunsti muuseum.

Loire'i org Sully-sur-Loire'i ja Chalonnesi vahel, sealhulgas Montsoreau ja Montsoreau loss, on UNESCO maailmapärandi nimistus alates 2000. aastast.


Montsoreau lossi kaasaegse kunsti muuseum

Montsoreau lossi kaasaegse kunsti muuseum (prantsuse keeles Château de Montsoreau - musée d'Art contemporain) on moodsa ja kaasaegse kunsti muuseum Prantsusmaal Montsoreaus. Muuseumi kogu kuulub Philippe Méaille'le. Muuseum avati 8. aprill 2016. See asub Montsoreau lossis.


Rahvusvaheline Eesti Filatelistide Selts Estonia

MTÜ Rahvusvaheline Eesti Filatelistide Selts Estonia (lühend REFS Estonia; inglise keeles International Estonian Philatelic Society Estonia) on Eestis filateeliaga tegutsev organisatsioon.

Selts annab välja oma teeneteristi.


George Saville

George Alan Saville (sündinud 1. juunil 1993 Camberleys) on Inglismaal sündinud Põhja-Iirimaa jalgpallur, kes mängib poolkaitsjana Inglismaa esiliigaklubis Millwall ja Põhja-Iirimaa jalgpallikoondises.

Ta liitus 2004. aastal Chelsea noorteakadeemiaga, kuid klubi põhimeeskonda tal Chelseas veedetud aja jooksul pääseda ei õnnestunud. Hooajal 2012–13 mängis ta laenul Inglismaa esiliigaklubis Millwall ja järgmisel hooajal League One'i klubis Brentford. 2014. aasta augustis sõlmis ta kolmeaastase lepingu esiliigaklubiga Wolverhampton Wanderersiga. Osa hooajast 2014–15 veetis ta laenul League One'i klubis Bristol City ja osa hooajast 2015–16 taas Millwallis. Hooaja 2017–18 eel sõlmis ta klubiga püsiva lepingu. 2018. aasta augustis suundus ta pooleks aastaks laenule Middlesbrough'sse. 2019. aasta jaanuaris sõlmis ta klubiga püsiva lepingu.

2021. aasta juulis naasis Saville jällegi Millwalli, kellega sõlmis pikaajalise lepingu..

Debüüdi Põhja-Iirimaa jalgpallikoondises tegi Saville 5. oktoobril 2017 MM-i valikmängus Saksamaa vastu.


Airbus A330neo

Uue lennukiarenduse mootorid on võrreldavad Boeing 787 mootoritega. Lennukit esitleti 14. juulil 2014 Farnborough Airshow'l, kütusekuluks arvestati 14% vähem kulu reisija kohta. Lennukil on kaks Rolls-Royce Trent 7000 mootorit, mille kaks versiooni põhinevad A330-200 ja A330-300 lennukimootoritele, lennukaugus 15 090 km. A330neo-900 esmalend toimus 19. oktoobril 2017, lennuk sai EASA tüübisertifikaadi 26. septembril 2018 ja esimene lennuk toimetati tellijale TAP Air Portugalile 26. novembril. A330neo-800 esmalend toimus 6. novembril 2018. Kategooria:Airbus Kategooria:Reisilennukid


Niall McGinn

Niall McGinn (sündinud 20. juulil 1987 Dungannonis) on Põhja-Iirimaa jalgpallur, kes mängib äärepoolkaitsjana Šotimaa kõrgliiga klubis Aberdeen ja Põhja-Iirimaa jalgpallikoondises.

Ta alustas klubikarjääri kodumaal Dungannon Swiftsis. 2008. aastal mängis ta Iirimaa kõrgliiga klubis Derry City. Seejärel suundus McGinn Šotimaale, liitudes sealse suurklubiga Celtic, kus mängis järgmised kaks hooaega. Hooajal 2011–12 mängis ta laenul Inglismaal League One'i klubis Brentford.

2012. aasta juulis sõlmis ta lepingu Šotimaa kõrgliiga klubiga Aberdeen. Hooajal 2012–13 lõi ta klubi särgis Šotimaa kõrgliigas koguni 20 väravat, lüües peaaegu poole Aberdeeni selle hooaja liigaväravatest. Samal hooajal valiti ta liiga sümboolsesse koosseisu ja 2013. aastal Aberdeeni hooaja parimaks mängijaks. Aberdeenis mängis ta kokku viis hooaega.

2017. aasta juunis liitus ta Lõuna-Korea kõrgliiga klubiga Gwangju, kuid tal oli seal raskusi kohanemisega ja ta naasis sama aasta detsembris Aberdeeni.

Debüüdi Põhja-Iirimaa koondises tegi McGinn 19. novembril 2008 mängus Ungari vastu. Koondisekarjääri esimese värava lõi ta 16. oktoobril 2012 MM-i valikmängus Portugali vastu. 2016. aasta Euroopa meistrivõistluste teises alagrupimängus lõi ta värava Ukraina vastu.


Kyle Lafferty

Kyle Joseph George Lafferty (sündinud 16. septembril 1987 Enniskillenis) on Põhja-Iirimaa jalgpallur, kes mängis ründajana Küprose kõrgliiga klubis Famagusta Anorthosis.

Ta alustas klubikarjääri Inglismaal Burnleys, millega liitus 2004. aastal. Klubikarjääri jooksul on ta mänginud veel Inglismaa klubides Darlington, Norwich City, Birmingham City ja Sunderland, Šveitsi kõrgliiga klubis Sion, Itaalia esiliiga klubides Palermo ja Reggina, Türgi kõrgliiga klubis Çaykur Rizespor, Šotimaal Heart of Midlothianis, Rangersis ja Kilmarnockis ning Norra kõrgliiga klubis Sarpsborg.

Debüüdi Põhja-Iirimaa jalgpallikoondises tegi Lafferty 2006. aastal. Koondisekarjääri esimese värava lõi ta oma kolmandas koondisemängus 16. augustil 2006 sõprusmängus Soome vastu. Ta kuulus Põhja-Iirimaa koondisse 2016. aasta Euroopa meistrivõistlustel.

2019. aasta märtsi seisuga on ta koondises löönud 20 väravat, millega on ta David Healy järel Põhja-Iirimaa läbi aegade paremuselt teine väravakütt.


Caransebeși lahing

Caransebeși lahing (rumeenia keeles Caransebeș, türgi keeles Şebeş Muharebesi) oli Austria armees 1788. aasta 21.–22. septembri ööl Austria-Türgi sõja raames toimunud tulistamine, kus Osmani impeeriumi vägesid luuravad Austria armee eri osad tulistasid kogemata üksteist ning põhjustasid endale kahju. Osmanid kasutasid olukorda ära ning vallutasid Karánsebese linna (asub tänapäeval Rumeenias ja kannab nime Caransebeș).


Maine'i hüppavad prantslased

Maine'i hüppavad prantslased olid 19. sajandi metsamehed, kellel esines teadmata päritolu häire. Sündroom tõi endaga kaasa liialdatud ehmatusrefleksi, mida võib kirjeldada kui kontrollimatu "hüppena". Selle seisundiga isikutel võivad avalduda järsud ootamatud liigutused üle keha. "Maine'i hüppavate prantslaste" sündroomil ja ärevushäiretel võib täheldada sarnaseid sümptomeid.

Selle sündroomiga isikuid kirjeldas esimest korda George Miller Beard aastal 1878. Esimesed selle häirega isikud tuvastati Maine'i Mooseheadi järve piirkonnas.


Parüür

Parüür on sarnaselt kujundatud ja omavahel kokku sobivate ehete komplekt.

Parüüri peaksid kuuluma vähemalt kaks eset, mis on kujundatud sarnaselt ning samade juveelidega, näiteks kaelakee ja kõrvarõngad või kaelakee ja käevõru. Kahest esemest koosnev komplekt kannab nimetust demiparure 'poolparüür', tüüpiliselt sisaldab parüür rohkem esemeid - näiteks kaelakee, kõrvarõngad, pross, käevõru ja diadeem.


Paddy McNair

Patrick James Coleman McNair (sündinud 27. aprillil 1995 Ballyclare'is) on Põhja-Iirimaa jalgpallur.

Ta mängib kaitsja või poolkaitsjana Inglismaa esiliiga klubis Middlesbrough ja Põhja-Iirimaa jalgpallikoondises.

Ta alustas klubikarjääri Manchester Unitedis, mille noortesüsteemiga liitus ta 2011. aastal. Debüüdi klubi põhimeeskonnas tegi hooajal 2014–15. 2016. aasta augustis sõlmis ta nelja-aastase lepingu Inglismaa kõrgliigas mängiva Sunderlandiga. Hooajal 2017–18 mängis ta Sunderlandiga Inglismaa esiliigas. Sel hooajal lõi McNair liigas viis väravat. 2018. aasta juunis sõlmis ta nelja-aastase lepingu Middlesbrough'ga.

Debüüdi Põhja-Iirimaa koondises tegi 25. märtsil 2015 sõprusmängus Šotimaa vastu. Ta kuulus Põhja-Iirimaa koondisse 2016. aasta Euroopa meistrivõistlustel.


Mursi keel

Mursi keel on Niiluse-Sahara hõimkonna Ida-Sudaani keelkonna surma keelte hulka kuuluv keel, mida räägivad mursid Etioopia edelaosas. Kõnelejaid on kokku umbes 7400 inimest.


Paalisõlm

Paalisõlme ehk briti varianti paalsteeki kasutatakse taimtrossile või liinile ou tegemiseks. Mägironijate ja alpinistide hulgas nimetusega surmasõlm ning päästjatel päästesõlm.

Esimest korda oli seda sõlme kujutatud joonisel David Steeli raamatus "Elements and Practice of Rigging and Seamanship" (1794).

Paalisõlm leiti 1954. aastal väljakaevamistel muistse Egiptuse vaarao Hufu hauakambrist. Hufu oli Vana-Egiptuse Vana riigi 4. dünastia teine kuningas. Tema valitsemisaeg langes umbkaudu aastatesse 2589–2566 eKr. Maadeavastaja John Smith kirjeldas sõlme esimest korda meremeeste sõnaraamatus "A Sea Grammar" (1627). Alpinistidele esitles paalisõlme kuuskümmend aastat tagasi Prantsuse alpinist Gaston Rebuffat (1921–1985). Paali ehk surmasõlme kontrollsõlmega kasutatakse köie kiireks kinnitamiseks mingi suurema tugipunkti külge. Kui sõlme tegemisel köie ots jääb sissepoole – briti variant.


Andrei Arjev

Andrei Jurjevitš Arjev (vene keeles Андрей Юрьевич Арьев; sündinud 18. jaanuaril 1940 Leningradis) on vene kirjandusteadlane, proosakirjanik ja kirjanduskriitik.

Ta lõpetas 1964. aastal Leningradi Riikliku Ülikooli vene keele ja kirjanduse erialal. Ka 2020. aasta seisuga elab ta Peterburis.

Pärast ülikooli lõpetamist töötas ta Arhangelskis Loode kirjastuses (в Северо-Западном издательстве), seejärel kirjastuses Lenizdat. Ta on käinud ekspeditsioonidel Sahhalinil, Kuriilidel ja Tadžikistanis. Ta on töötanud ka giidina Mihhailovskoje muuseum-looduskaitsealal.

Pärast seda töötas ta ajakirjas Zvezda, algul proosaosakonna konsultandina, seejärel peatoimetaja asetäitjana. 1991. aastast (teistel andmetel 1992. aastast) on ta koos Jakov Gordiniga ajakirja Zvezda kaastoimetaja.

1972. aastal ilmusid tema esimesed proosateosed, teda on avaldatud nii Nõukogude perioodikas, samizdatis kui ka piiri taga.

1984. aastal sai NSV Liidu Kirjanike Liidu liikmeks.

Tema kui kirjandusteadlase ja kirjanduskriitiku kirjutisi on avaldatud ajakirjades Voprossõ Literaturõ, Zvezda, Znamja, Novõi Mir ja mujal. Ta käsitleb nii 19. kui ka 20. sajandi vene kultuuri.

Ta on uurinud Vladimir Nabokovi, Georgi Ivanovi ja Sergei Dovlatovi loomingut. Tema Sergei Dovlatovi alaseid uurimusi on tõlgitud ka eesti keelde.


Surmasõlm

Surmasõlm, mõiste lennunduses Surmasõlm, trikk autoga Paalisõlm ehk surmasõlm Surmasõlm, Eesti animafilm


Minski rahvusvaheline filmifestival Listapad

Minski rahvusvaheline filmifestival Listapad (valgevene keeles Мінскі міжнародны кінафестываль "Лістапад"; kuni 2002. aastani SRÜ riikide ja Baltimaade rahvusvaheline filmifestival) on Valgevenes Minskis igal aastal novembri kuus toimuv filmifestival.

Valgevene keeles лістапад tähendab nii novembrit kui ka lehesadu.

Esimest korda toimus festival 1994. aastal. 2003. aastast toimib ametlikult rahvusvahelise filmifestivalina. Festivali eesmärke on säilitada ühtne filmiruum ja esitada igal aastal kõige täielikum ülevaade endise idabloki riikide filmikunsti kohta.

Festival sai 2011. aastal Rahvusvahelise Filmiprodutsentide Liitude Föderatsiooni ajutise akrediteeringu ja 2013. aastast kuulub FIAPF-i otsusega rahvusvaheliselt sertifitseeritud spetsialiseeritud võistlusprogrammiga festivalide hulka.

Festivali avatseremooniaid on peetud Minski esinduslikemais saalides. 2001. aastal avati Minskis esindusliku kontserdisaaliga Vabariigi Palee. Sestsaadik on korduvalt sellest saanud Listapadi avatseremoonia toimumise koht. Viimastel aastatel (2017 –2018) toimus Listapadi avatseremoonia Minskis asuvas kinos Moskva.


Tiit Kärner

Tiit Kärner (sündinud 13. veebruaril 1942 Kuressaares) on eesti füüsik.

Ta lõpetas 1960. aastal Kingissepa Keskkooli ja 1965. aastal Tartu Riikliku Ülikooli füüsika erialal. 1979. aastal kaitses ENSV Teaduste Akadeemia Füüsika Instituudi juures füüsika-matemaatikakandidaadi kraadi tahkisefüüsika alal (väitekiri "Rekombinatsioonluminestsents ja paramagnetilised tsentrid kiiritatud MgO kristallides"; juhendaja Tšeslav Luštšik).

Kärner töötas aastatel 1974–1997 Füüsika Instituudis (1985. aastast vanemteadurina). Pärast Füüsika Instituudi liitumist Tartu Ülikooliga jätkas ta 1997–2007 tööd vanemteadurina Tartu ülikoolis.

Teadlasena on ta uurinud ioonkristallide elektronergastusi ja defektide teket lihtsates oksiidides (MgO jt). __NOTOC__


Liisuvõtmine

Liisuvõtmine (ka liisutõmbamine, liisuheitmine, liisk, loos) on kokkulepitud toiming mingi otsuse langetamiseks kellegi kasuks või kahjuks.


Heðin Brú

Heðin Brú (17. august 1901 Skálavík – 18. mai 1987 Tórshavn) oli fäärlasest kirjaniku ja tõlkija Hans Jacob Jacobseni kirjanikunimi.

Heðin Brú'd peetakse oma põlvkonna olulisimaks Fääri saarte kirjanikuks. Ta on tuntud värske ja iroonilise stiili poolest. Fäärlased valisid tema romaani "Feðgar á ferð" (inglise keelde tõlgituna "The Old Man and His Sons" ehk "Vana mees ja tema pojad") oma 20. sajandi raamatuks.


Padova ülikool

Padova ülikool (itaalia keeles Università degli Studi di Padova) on Itaalia riiklik ülikool; ühtlasi üks vanimaid ülikoole Euroopas.

Ülikooli asutasid 1222 õppejõud ja üliõpilased, kes olid konfliktide tõttu Bologna ülikoolist välja heidetud.

Ülikoolis õpib umbes 61 000 üliõpilast (2014-2015).


Philosophical Review

Philosophical Review on USA teadusajakiri, mis keskendub analüütilise filosoofia valdkonnale. Ajakirja annab välja Duke University Press.

Ajakirja toimetab Cornelli ülikooli Sage-nimeline filosoofiaosakond (inglise Sage School of Philosophy). Ajakiri ilmub kord kvartalis.

Ajakirja esimene number ilmus 1892.


Philosophical Studies

Philosophical Studies on eelretsenseeritav teadusajakiri, mis keskendub analüütilise filosoofia valdkonnale. Ajakirja annab välja Springer. Ajakirja toimetab Stewart Cohen. Ajakiri ilmub sagedusega 15 korda aastas.

Ajakirja esimene number ilmus 1950 Herbert Feigli ja Wilfrid Sellarsi eestvõttel.


Villa Benita

Benita Kodu AS (endise nimega Villa Benita) on vanadekodu ja tervishoiukeskus, mis asub Harju maakonnas Lääne-Harju vallas Valkse külas. Keskuse omanik on Benita Kodu AS.

Keskuse rajasid 2008 Eerik-Niiles Kross, Terje Kross ja Margus Linnamäe.


Ülipeenstruktuur

Ülipeenstruktuur on aatomite, molekulide ja ioonide energiatasemete (vastavalt nende spektrijoonte) struktuur, mis tekib tuuma magnetilise dipoolmomendi ja elektronide magnetvälja vastastikusel mõjul. Selle vastastikmõju energia sõltub tuuma spinnide ja elektronide spinnide võimalikust omavahelisest orientatsioonist.

Seesuguse vastastikmõjuga kaasneb energiatasemete lahknemine alamtasemeteks (ja spektrijoonte lõhenemine). Nii moodustubki energiatasemete (spektrijoonte) ülipeen struktuur.

Ülipeenstruktuuris on alamtasemete tihedus mitu suurusjärku suurem kui peenstruktuuris (vastavalt sellele, mitu korda tuuma mass on suurem elektroni massist).


Pongidae

Pongidae (inimahvlased) on endine esikloomaliste sugukond (bioloogia), kuhu arvati gorillad, šimpansid ja orangutanid. Mõnikord nimetatakse neid suurteks inimahvideks või inimahvideks.

See on parafüleetiline takson. Selle taksoni kroonirühm on inimlased (Hominidae).

Sugukonnas on seitse tänapäevast liiki.

Tänapäeval seda taksonit peaaegu ei kasutata, kuid sellel on ajalooline tähtsus.


Anykščiai rajoon

Anykščiai rajoon (leedu Anykščių rajono savivaldybė) on 1. järgu haldusüksus (rajoon) Leedus endise Utena maakonna aladel.

Rajooni pindala on 1765 km². 2018. aasta seisuga elas seal 24 173 inimest.

Halduskeskus on Anykščiai linn. Teised tähtsamad asulad on Kavarskase ja Troškūnai linnad ning Andrioniškise, Debeikiai, Kurkliai, Skiemonysi, Surdegise, Svėdasai, Traupise ja Viešintose alevid. 2011. aasta seisuga olid elanikest 96,5% leedulased, 2,45% venelased, 0,34% poolakad, 0,14% ukrainlased, 0,12% valgevenelased, 0,06% mustlased ja 0,4% oli teistest rahvustest.

Rajooni suurimad jõed on Nevėžis, Šventoji jõgi ja selle lisajõgi Jara. Rajoonis on 77 järve, neist suuremad on Rubikiai järv, Suosa ja Viešintas. Rajooni idaosa jääb Aukštaičia kõrgustikule. Seal asub ka rajooni kõrgeim punkt Storiai mägi (194 m).

Rajooni territooriumile jääb Anykščiai regionaalpark. Seal asub ka üks Leedu suuremaid kive Puntukas.


AllMusic

AllMusic (varasema nimega All Music Guide) on veebiandmebaas, mis sisaldab infot rohkem kui 3 miljoni albumi ja üle 30 miljoni laulu kohta, lisaks sisaldab infot ansamblite ja artistide kohta. Andmebaasi omanik on organisatsioon All Media Network, mis on ka andmebaaside All Movie Guide ja All Game Guide omanik.

Andmebaas loodi 1991.


Korallroosa

Korallroosa on punase ja roosa vahemikku jääv värvitoon, soe kollaka alatooniga roosakaspunane, korallpunase värvuse heledam aste.


Solly March

Solomon Benjamin March (sündinud 20. juulil 1994 Eastbourne'is) on Inglismaa jalgpallur, kes mängib poolkaitsjana Premier League'i klubis Brighton & Hove Albion.

Brighton & Hove Albioniga liitus March 2011. aastal. Enne seda mängis ta Eastbourne Borough's ja Lewesis. Brighton & Hove Albioni põhimeeskonda kuulub ta alates hooajast 2013–14. Esimesed neli hooaega mängis ta klubiga Inglismaa esiliigas. Hooajal 2016–17 saadi esiliigas teine koht ja tõusti kõrgliigasse. Oma esimese värava Inglismaa kõrgliigas lõi ta 15. septembril 2017 mängus AFC Bournemouthi vastu.


Karen Uhlenbeck

Karen Keskulla Uhlenbeck (sündinud 24. augustil 1942 Clevelandis Ohio osariigis) on Ameerika Ühendriikide matemaatik.

1964. aastal sai ta bakalaureusekraadi Michigani Ülikoolist. Magistri- ja doktorikraadi sai ta Brandeisi Ülikoolist.

Tema üks tähtsamaid uurimisvaldkondi on olnud geomeetriline analüüs.

Ta on töötanud muuhulgas Illinoisi Ülikoolis Urbana–Champaignis, Illinoisi Ülikoolis Chicagos, Chicago Ülikoolis ja Texase Ülikoolis Austinis.

2007. aastal võeti ta Ameerika Filosoofiaseltsi liikmeks. 2019. aastal pälvis ta esimese naisena Abeli auhinna.

Tema neiupõlvenime oli Keskulla. Nimi tuleneb tema vanaisalt, kelle perekonnanimi oli Keskküla ja kes oli eestlane.


Emirates SkyCargo

Emirates SkyCargo on kaubalennufirma, mis baseerub Dubais Araabia Ühendemiraatides. 2019. aasta seisuga on tegu maailmas suuruselt teise kaubalennufirmaga FedEx Expressi järel. Lennufirma asutas 1985. aastal The Emirates Group, mis on ka Emiratesi emafirma. Lennufirmal on 12 kaubalennukit, kõik Boeing 777F, mis lendavad 50 sihtkohta. Lennufirma kodulennujaamaks on Al Maktomi rahvusvaheline lennujaam.


Kari Käsper

Kari Käsper (sündinud 10. septembril 1981) on eesti jurist, endine õppejõud ja inimõigusaktivist, Eesti Inimõiguste Keskuse juhataja 2013–2020. 2020-2023 töötas ta ÜRO pagulasameti Põhja- ja Baltimaade esinduses. Alates 1. novembrist 2023 on ta ÜRO rändeameti IOM Eesti esinduse juht.


Chitose rahvusvaheline lennujaam

Chitose rahvusvaheline lennujaam (IATA: CTS, ICAO: RJCC) on rahvusvaheline lennujaam Chitoses ja Tomakomais Hokkaidōl Jaapanis. Lennujaam teenindab Sapporo linna. Tegu on Hokkaidō suurima lennujaamaga nii reisijate arvult kui ka pindalalt.

Lennujaamas on neli lennurada, millest lühim on 2700 meetrit ja pikim 400 meetrit.

Lennujaama läbis 2017. aastal rohkem kui 22 miljonit reisijat.


Fukuoka lennujaam

Fukuoka lennujaam (IATA: FUK, ICAO: RJFF) on rahvusvaheline lennujaam Hakata-kus Fukuokas Jaapanis. Lennujaam on riigis reisijate arvult neljas. Tegu on nii tsiviil- kui ka militaarlennuväljaga.

Lennujaamas on üks lennurada, mis on 2800 meetrit pikk.

Lennujaama läbis 2015. aastal 20 968 463 reisijat.


Sichuan Airlines

Sichuan Airlines Co., Ltd. on Hiina lennufirma, mille kodulennujaamaks on Chengdu Shuangliu rahvusvaheline lennujaam, Chengdus Sichuani provintsis. Tegu on Lääne-Hiina suurima lennufirmaga. Lennufirma asutati 19. septembril 1986. Lennufirmal on 150 lennukit, mis lendavad 94 sihtkohta.


Lufthansa Cargo

Lufthansa Cargo AG on Saksamaa kaubalennufirma, mida omab täielikult Lufthansa Group. Lennufirma baseerub Frankfurdi lennujaamas, Saksamaal. Lennufirmal on 17 kaubalennukit, mis lendavad 57 sihtkohta. Lennufirmal on kahte tüüpi kaubalennukeid: McDonnell Douglas MD-11F ja Boeing 777F.

Kaubalennufirma oli ka osa WOW Alliance'ist, mis on globaalne kaubalennufirmade ühendus. Lufthansa Cargo lahkus ühendusest 2009. aastal.


Zuzana Čaputová

Zuzana Čaputová (sünninimi Strapáková; sündinud 21. juunil 1973 Bratislavas) on Slovakkia advokaat, poliitik ja aktivist.


Beto O'Rourke

Robert Francis O'Rourke (sündinud 26. septembril 1972) on Ameerika Ühendriikide poliitik ja ärimees, kes kuulub Demokraatlikku parteisse ning esindas aastatel 2013–2019 Esindajatekojas Texase osariigi 16. valimisringkonda.

2018. aastal kaotas ta senativalimistel napilt Texase osariigi vabariiklasest senaatorile Ted Cruzile, kuid eduka valimiskampaaniaga pälvis suurt populaarsust ka väljaspool osariiki. 14. märtsil 2019 teatas ta kandideerimisest 2020. aasta presidendivalimistel ning 1. novembril teatas, et siiski loobub sellest.


Ameerika Ühendriikide maaväe sõjakolledž

Ameerika Ühendriikide maaväe sõjakolledž (inglise keeles United States Army War College; USAWC) on 1901. aastal president Theodore Roosevelti asutatud kõrgemat sõjalist haridust (magistritaseme õpet) andev asutus, kus valmistatakse kolonelleitnandi või koloneli auastmes Ameerika Ühendriikide sõjaväelasi ette edasiseks karjääriks.


Aulua keel

Aulua keel on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Malekula saare idaosas. Kõnelejate arv on ligikaudu 750.


Debeikiai vald

Debeikiai vald (leedu keeles Debeikių seniūnija) on 2. järgu haldusüksus (vald) Leedus Anykščiai rajooni territooriumil.

Valla pindala on 172 km². 2011. aasta seisuga elas seal 1194 inimest. Valla keskus on Debeikiai alev, kus aastal 2011 oli 404 elanikku. Vallamaja asub aadressil J. Biliūno g. 44. Vallavanem on Alvydas Simonavičius .

Lisaks küladele on vallas ka mõned huutorid


Club América

Club América on Mehhiko pealinnas Méxicos tegutsev jalgpalliklubi, mis mängib Mehhiko kõrgliigas Liga MX.

Klubi asutati 1916. aastal ning alates 1959. aastast on selle omanik olnud Mehhiko meediakonglomeraat Grupo Televisa.

Klubi koduväljak on Estadio Azteca, mis on Mehhiko ja Ladina-Ameerika suurim staadion ning üks suuremaid jalgpallistaadione maailmas.

Club América suurimaks rivaaliks on Guadalajara ning Club América ja Guadalajara on ainsad klubid, mis pole kunagi Mehhiko kõrgliigast välja langenud. Kahe klubi vahelised mängud on tuntud nimega El Súper Clásico.

Klubi on tulnud Mehhiko meistriks 14 korda, mille poolest on see Mehhiko edukaim klubi. Viimati tuldi Mehhiko meistriks 2023. aastal. Lisaks on viis korda võidetud Mehhiko karikas ning CONCACAF-i edukaima klubina tuldud seitse korda oma konföderatsiooni meistriks.


Maailma parim isa

""Maailma parim isa" (algupärase pealkirjaga "World's Greatest Dad") on 2009. aasta Ameerika Ühendriikide fantaasiafilm.


Cluny klooster

Cluny klooster oli benediktlaste klooster Prantsusmaal Burgundia piirkonnas Saône-et-Loire'i departemangus Cluny linnas, 11.–12. sajandil suure usulis-poliitilise uuendusliikumise (Cluny liikumine) keskus. See oli pühitsetud apostel Peetrusele.

Cluny oli keskajal üks tähtsamaid kloostreid. Cluny kloostrikirik on siiani maailma tuntumaid romaani ehituskunsti näiteid. Kuni Rooma Püha Peetruse basiilika ehitamiseni 16. sajandil oli Cluni klooster maailma suurim.


Demokraatliku Sotsialismi Partei

Demokraatliku Sotsialismi Partei (saksa keeles Partei des Demokratischen Sozialismus, lühend PDS) oli Saksamaa partei. PDS eksisteeris 1990–2007. PDS oli ideoloogialt demokraatlik sotsialistlik ja eurokommunistlik. 2007. aasta juunis ühinesid PDS ning Töö ja Sotsiaalse Õigluse Partei ja moodustasid uue partei: Vasakpartei.

PDS oli Saksamaa Sotsialistliku Ühtsuspartei õigusjärglane.


Töötülide lahendamise komisjon

Töötülide lahendamise komisjon oli Eesti Sotsiaalministeeriumi alluvuses tegutsenud komisjon, mis tegeles tööõiguslike küsimustega. Komisjoniga seonduva määratles töötülide lahendamise seadus. Komisjon tegutses 1930. aastatest kuni 1940. aastani.


Eesti kohaliku omavalitsuse volikogude valimised

Eesti kohaliku omavalitsuse volikogude valimised on Eestis rahvahääletusega valimised, millega selgitatakse kohalike omavalitsuste volikogude koosseisud. Valimised võivad olla korralised (iga nelja aasta tagant) või erakorralised. Valimistega seotu on reguleeritud kohaliku omavalitsuse volikogu valimise seadusega.


Pikkusühik

Pikkusühik on mõõtühik, millega mõõdetakse ruumilisi vahemaasid. SI-süsteemis on pikkuse mõõtühik meeter.


Mahuühik

Mahuühik ehk ruumalaühik on mõõtühik, millega mõõdetakse mahtusid. Levinumaid mahuühikud SI-süsteemis on kuupmeeter.

Erinimetusega SI mahuühik on liiter, millest saab moodustada osaühikuid, nt milliliiter (ml), ja kordühikuid, nt hektoliiter (hl).


Massiühik

Massiühik on mõõtühik, millega mõõdetakse massi. SI-süsteemis on massi mõõtühik kilogramm, mis on ühtlasi üks seitsmest põhiühikust.


Kiirusühik

Kiirusühik on mõõtühik, millega mõõdetakse kiirust. SI-süsteemi põhiühikute järgi märgitakse kiirust nii: m/s (meetrit sekundis).


Romblomanoni keel

Romblomanoni keel on Malai-Polüneesia keelte Kesk-Filipiini rühma kuuluv keel, mida kõneldakse Filipiinidel Rombloni provintsis Rombloni, Sibuyani ja Tablase saarel.

Kõnelejate arv on umbes 94 000.


Hawston

Hawston on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Hawston asub Atlandi ookeani rannikul.

Lõuna-Aafrika Vabariigi 2011. aasta rahvaloenduse andmetel oli Hawstoni elanikest värvilisi 95,97%, mustanahalisi aafriklasi 1,19%, valgeid 0,38%, India või Aasia päritolu inimesi 0,19% ja teisi 2,26%. Afrikaani keelt pidas emakeeleks 95,33% inimesi ja inglise keelt 3,46%.


Xie Juezai

Xie Juezai (hiina keeles 谢觉哉, pinyinis Xiè Juézāi; mai 1884 – 15. juuni 1971) oli Hiina Rahvavabariigi riigitegelane.

Alates 19. oktoobrist 1949 kuni 28. aprillini 1959 oli Xie Juezai Hiina Rahvavabariigi siseminister. 1959–1965 oli ta Hiina Kõrgema Rahvakohtu esimees ja 1964–1971 Hiina Rahva Poliitilise Konsultatiivkonverentsi aseesimees.


Lennusadama tänav

Lennusadama tänav on tänav Tallinnas Põhja-Tallinna linnaosas Kalamaja asumis.

Tänav sai nime 28. septembril 2011.


Staapli tänav

Staapli tänav on tänav Tallinnas Põhja-Tallinna linnaosas Kalamaja asumis.

Tänav sai nime 23. oktoobril 2013. Tänav sai nime sellest, et asub endise staapelplatsi peal.

Staapli 10 asuv 1913. aastal ehitatud Peeter Suure sadama väike katlamaja on renoveeritud büroohooneks.


Vibu tänav

Vibu tänav on tänav Tallinnas Põhja-Tallinna linnaosas Kalamaja asumis.

Tänav sai nime 14. aprillil 2010.


Võrgu tänav

Võrgu tänav on tänav Tallinnas Põhja-Tallinna linnaosas Kalamaja asumis.

Võrgu tänav on saanud nime sealkandis asunud võrgupunumistöökodade järgi. Võrgu tänav saab alguse Kalasadama tänavast. Suur osa tänava kunagisest, valdavalt puumajadest koosnenud hoonestusest on hävinud. Tänava ääres asusid omal ajal kalatööstused.


Hipodroomi tänav (Tallinn)

Hipodroomi tänav on tänav Tallinnas Põhja-Tallinna linnaosas Pelgulinna asumis.

Tänav sai nime 13. märtsil 2013.


Helme tänav

Helme tänav on tänav Tallinnas Põhja-Tallinna linnaosas Pelgulinna asumis.

Tänav sai nime 26. jaanuaril 2005.


Väike-Männiku tänav

Väike-Männiku tänav on tänav Tallinnas Nõmme linnaosas Männiku asumis.

Tänav sai nime 23. aprillil 2008.


Silikaltsiidi tänav

Silikaltsiidi tänav on tänav Tallinnas Nõmme linnaosas Männiku asumis.

Tänav sai nime 14. veebruaril 1958.


Suur-Männiku tänav

Suur-Männiku tänav on tänav Tallinnas Nõmme linnaosas Männiku asumis.

Tänav sai nime 5. veebruaril 2014.


Kvartsliiva tänav

Kvartsliiva tänav on tänav Tallinnas Nõmme linnaosas Männiku asumis.

Tänav sai nime 23. märtsil 2015.


Tiigi tänav (Tallinn)

Tiigi tänav on tänav Tallinnas Nõmme linnaosas Vana-Mustamäe asumis.

Tänav sai nime 11. novembril 1955.


Sõnajala tänav (Tallinn)

Sõnajala tänav on tänav Tallinnas Nõmme linnaosas Pääsküla asumis.

Tänav sai nime 13. novembril 1925.


Meistri tänav (Tallinn)

Meistri tänav on tänav Tallinnas Mustamäe linnaosas Kadaka asumis.

Tänav sai nime 16. jaanuaril 2002.


Aleksandr Tšistozvonov

Ta lõpetas aastal 1941 kiitusega Moskva Riikliku Ülikooli (MRÜ) ajalooteaduskonna. Käsitles diplomitöös Oranje Willemi välispoliitikat. Osales II maailmasõjas; pärast sõda astus MRÜ aspirantuuri keskaja kateedrisse, kaitses 1949 kandidaaditööd "Inglise-prantsuse interventsioon Madalmaades 1572-1583 ja selle sotsiaalsed põhjused".

Valdas võõrkeeltest prantsuse, saksa, hollandi, ladina ja inglise keelt.

Tšistozvonov teenis II maailmasõja ajal SMERŠis; see olevat jätnud ka tema hilisemale tegevusele oma pitseri. Aleksandr Zimin nimetas oma mälestustes teda "kaasaegse medievistika isaks", aga samas ka "süngeks-tigedaks inimvihkajaks"..

Aleksandr Tšistozvonov on eesti keeles 1976. aastal ilmunud ajalooteaduskondade jaoks mõeldud õpiku "Keskaeg" (2 osa) autoreid.


Braunschweigi kreis

Braunschweig või Landkreis Braunschweig oli kreis Saksamaal Alam-Saksi liidumaal. Kreisi halduskeskus oli kreisivaba linn Braunschweig, mis ei olnud siiski kreisi osa. Kreisi pindala oli 462,44 km². 1969. aastal elas seal 94 100 inimest.

Kreis kaotati 28. veebruaril 1974 seoses kreisireformiga Alam-Saksimaal. Põhiosa kreisist liidendati Braunschweigi linnaga, samas liideti väiksemaid osi Helmstedti, Peine ja Wolfenbütteli kreisidega.

omavalitsusüksused Abbenrode, Alvesse, Beienrode, Bettmar, Bevenrode, Bienrode, Bodenstedt, Bortfeld, Broitzem, Cremlingen, Denstorf, Destedt, Dibbesdorf, Duttenstedt, Erkerode, Essehof, Essenrode, Essinghausen, Flechtorf, Fürstenau, Gardessen, Groß-Brunsrode, Groß-Gleidingen, Harvesse, Hemkenrode, Hötzum, Hondelage, Hordorf, Klein-Brunsrode, Klein-Gleidingen, Klein-Schöppenstedt, Köchingen, Lamme, Lehre, Liedingen, Lucklum, Mascherode, Meerdorf, Neubrück, Niedersickte, Obersickte, Rautheim, Rüningen, Schandelah, Schapen, Schulenrode, Sierße, Sonnenberg, Sophiental, Stöckheim bei Braunschweig, Thune, Timmerlah, Vallstedt, Vechelade, Vechelde, Veltheim (Ohe), Völkenrode, Volkmarode, Waggum, Wahle, Watenbüttel, Weddel, Wedtlenstedt, Wendeburg, Wenden, Wendezelle, Wendhausen, Wierthe ja Zweidorf inkorporeerimata alad Beienrode, Buchhorst, Essehof I, Essehof II, Essehof III, Meerdorfer Holz, Querum, Sophiental I, Sophiental II ja Wendhausen.

Thedinghauseni eksklaav oli juba 1972. aastal Verdeni kreisga liidendatud.


Debeikiai

Debeikiai on alev Leedus Anykščiai rajoonis, Debeikiai valla halduskeskus. Alev asub Aknysta jõe ääres.

Debeikiais on keskkool, postkontor, kultuurimaja ja raamatukogu. Ettevõtetest asub seal veski. Vaatamisväärsusteks on sealne kalmistu ja aastal 1913 ehitatud katoliku kirik.


Haruraamatukogu

Haruraamatukogu on raamatukogu, mis administratiivselt ja rahaliselt allub keskraamatukogule, ent millel on iseseisev kogu.

Näiteks Tartu Linnaraamatukogul on kolm haruraamatukogu. Tallinna Keskraamatukogul on aga üle 20 haruraamatukogu.


Frenkie de Jong

Frenkie de Jong (sündinud 12. mail 1997 Gorinchemis) on Hollandi jalgpallur, Hollandi jalgpallikoondise ja Hispaania kõrgliiga klubi FC Barcelona poolkaitsja.

Aastatel 2016–2019 mängis ta Amsterdami Ajaxis. Hooajal 2018–19 tuli ta Ajaxiga Hollandi meistriks. Samal hooajal valiti ta Hollandi kõrgliiga hooaja parimaks mängijaks.

2019. aasta suvel liitus ta Barcelonaga.


Korporatsioon Ave

Korporatsioon Ave (ka Korporatsioon AVE) oli Tallinna Tehnikaülikooli juures tegutsev meeskorporatsioon.

1. novembril 1987 asutasid Tallinna Polütehnilise Instituudi energeetikateaduskonna üliõpilased ja õppejõud üliõpilasseltsi AVE. Tollal ei lubatud organisatsiooni korporatsioonina registreerida. Nimi AVE tuleneb tehnikaülikoolis kasutusel olnud eriala lühendusviisist: elektrisüsteemide (lühend AV) eriala (lühend E). 1990. aastate alguseks olid korporatsioonist välja visatud kõik naisliikmed. Formaalselt lõpetas korporatsioon tegevuse ja kustutati äriregistrist 2012. aastal.

Korporatsiooni värvid on kollane-must-valge.


Engure jõgi

Engure jõgi on jõgi Lätis Tukumsi piirkonnas Engure vallas. Jõe pikkus on 6,6 km.

Jõgi saab alguse Engure küla juurest. Jõgi suubub Liivi lahte.


Aravaki keeled

Aravaki keeled on keeled, mis kuuluvad Aravaki keelkonda. Aravaki keeli räägitakse tänapäeval Kesk- ja Lõuna-Ameerikas, ent on ajalooliselt kõneldud ka Antillidel ning Mehhiko lahe saartel. Keelkond on ohustatud, 20. sajandil suri välja umbes 30 keelt. Kõnelejate hulk oli 1999. aastal Alexandra Y. Aikhenvaldi antud hinnangu kohaselt 500 000-530 000.

Aravaki keelkond arvatakse Andi-ekvaatori suurhõimkonda ekvaatori hõimkonda.


Albert Schlup

Albert Schlup (18. aprill 1851 – 12. detsember 1929 Kuressaare) oli Šveitsi päritolu Eesti juustumeister.

1903. aastal omandas ta Pihtla mõisa.


Eesti Invaspordi Liit

Eesti Invaspordi Liit on Eesti organisatsioon, mis tegeleb invaspordi valdkonnaga.

Eesti invaliikumise alguseks loetakse 15. märtsi 1980, kui ühingu Autom juurde moodustati käsijuhtimisega autode sektsioon. 1982 kasvas Automist välja rahvaspordiklubi Invasport.

1986 moodustati Eesti Spordikomitee juurde Eesti Invaspordi Föderatsioon. 21. märtsil 1990 moodustati Eesti Invaspordi Liit.


Ding Ling

Ding Ling (hiina keeles 丁玲; pinyinis Dīng Líng; kodanikunimi Jiang Bingzhi, lihtsustatud hiina kirjas 蒋冰之, traditsioonilises hiina kirjas 蔣冰之, pinyinis Jiǎng Bīngzhī; 12. oktoober 1904 Linli maakond, Hunan – 4. märts 1986 Peking) oli hiina kirjanik.

Ding Ling oli pärit maaomaniku perekonnast. Ta isa suri varakult ja ema asus seejärel tööle õpetajana. 1920. aastal põgenes ta Shanghaisse, et vältida korraldatud abielu. Shanghais õppides tutvus ta vasakpoolsete vaadetega luuletaja Hu Yepiniga, kellega abiellus 1925. aastal.

1927. aastal ilmus Ding Lingi novell "Preili Sophie päevik", mis äratas laialdast tähelepanu. 1931. aastal hukkasid Guomindangi võimud Hu Yepini kontaktide eest kommunistidega. 1932. aasta märtsis astus Ding Ling Hiina Kommunistlikku Parteisse. Ta tegutses vasakpoolsete kirjanike liidus. Aastatel 1933–1936 oli ta Shanghais koduarestis. 1936. aastal põgenes ta kommunistide võimu all olevasse Yan'ani piirkonda.

1948. aastal ilmus ta romaan "Päike Sangani jõe kohal" ("Tàiyáng zhào zài Sānggàn Hé shàng"), mille eest ta sai 1951. aastal Stalini preemia. Romaan on vene keele kaudu 1952. aastal tõlgitud eesti keelde.

1955. aastal sattus Ding Ling kommunistliku partei juhtkonna kriitika alla. 1957. aastal heideti ta "parempoolsuses" süüdistatuna parteist välja ja saadeti asumisele Heilongjiangi provintsi, kus ta tegi füüsilist tööd. Kultuurirevolutsiooni ajal oli ta aastatel 1970–1975 Pekingis vangis ja seejärel väljasaadetuna Shanxi provintsis. Ta rehabiliteeriti 1979. aastal.


Carmelo Abela

Carmelo Abela (sündinud 10. veebruaril 1972 Maltal) on Malta poliitik, ta kuulub Tööpartei ridadesse. Ta oli 9. juunist 2017 kuni 15. jaanuarini 2020 Malta välisminister.

Ta võitis esimest korda parlamendivalimised aastal 2006. Ta on olnud Malta parlamendi asespiiker ja spiiker. 9. detsembrist 2014 kuni 9. juunini 2017 oli ta Malta siseasjade ja julgeoleku minister. 9. juunist 2017 kuni 15. jaanuarini 2020 oli ta Malta välisminister.


Armeenia suursaadik Eestis

Armeenia suursaadik Eestis on Armeenia volitatud suursaadik Eestis. Suursaadik resideerib Vilniuses.


Eesti suursaadik Armeenias

Eesti suursaadik Armeenia on Eesti volitatud suursaadik Armeenias. Suursaadik resideerib Thbilisis.


Bulgaaria suursaadik Eestis

Bulgaaria suursaadik Eestis on Bulgaaria volitatud suursaadik Eestis. 1934. aastal nimetas Bulgaaria Eestisse esimese aukonsuli, 1999. aastal esimese suursaadiku. Aastatel 2009–2011 oli avatud Bulgaaria suursaatkond Tallinnas, praegune suursaadik Selver Ahmed Halil resideerib Sofias.


Islandi suursaadik Eestis

Islandi suursaadik Eestis on Islandi volitatud suursaadik Eestis. Suursaadik resideerib Helsingis.


Jaapani suursaadik Eestis

Jaapan suursaadik Eestis on Jaapani volitatud suursaadik Eestis. Suursaadik resideerib Jaapani suursaatkonnas Tallinnas.


Moldova suursaadik Eestis

Moldova suursaadik Eestis on Moldova Vabariigi volitatud suursaadik Eestis. Suursaadik resideerib Moldova suursaatkonnas Tallinnas (Narva maantee 7 ruumides 546-547).

2020. aastast on Moldova suursaadik Eestis Ion Stăvilă.


Prantsusmaa suursaadik Eestis

Prantsusmaa suursaadik Eestis on Prantsusmaa volitatud suursaadik Eestis. Suursaadik resideerib Tallinnas asuvas Prantsuse suursaatkonnas. Praegune Prantsusmaa suursaadik alates 2023. aastast on Emmanuel Mignot.

Esimene Prantsusmaa ametlik saadik Eestisse saadeti 1921. aastal suvel, pool aastat pärast seda, kui Prantsusmaa de jure Eesti tunnustas. Pärast Eesti okupeerimist Nõukogude vägede poolt 1940. aastal ei olnud Eestis Prantsuse saadikut kuni Eesti taasiseseisvumiseni.


Saksamaa suursaadik Eestis

Saksamaa suursaadik Eestis on Saksamaa volitatud suursaadik Eestis. Suursaadik resideerib Saksamaa suursaatkonnas Tallinnas. 2022. aastast on suursaadikuks Annette Klein.


Suurbritannia suursaadik Eestis

Suurbritannia suursaadik Eestis on Suurbritannia volitatud suursaadik Eestis. Suursaadik resideerib Suurbritannia suursaatkonnas Tallinnas.


Valgevene suursaadik Eestis

Valgevene suursaadik Eestis on Valgevene volitatud suursaadik Eestis. Suursaadik resideerib Valgevene suursaatkonnas Tallinnas.


Vatikani nuntsius Eestis

Vatikani nuntsius Eestis on paavsti diplomaatiline esindaja ja Vatikani volitatud Püha Tooli suursaadik (ehk nuntsius) Eestis. Nuntsius resideerib Vilniuses ja on kredideeritud esindama Püha Tooli lisaks Eestile ka Lätis ja Leedus.

Vatikani Linnriik tunnustas Eesti Vabariiki 10. oktoobril 1921. Aastatel 1922–1933 oli paavsti saadik Balti riikides Riias elav Antonino Zecchini. Diplomaatilised suhted kahe riigi vahel loodi 1933. aasta oktoobris ning asesuursaadikuks määrati Antonio Arata, kes 1935. aastal nuntsiuseks sai.


Aserbaidžaani suursaadik Eestis

Aserbaidžaan suursaadik Eestis on Aserbaidžaani volitatud suursaadik Eestis. Suursaadik resideerib Aserbaidžaani suursaatkonnas Tallinnas.


Austraalia suursaadik Eestis

Austraalia suursaadik Eestis on Austraalia volitatud suursaadik Eestis. Suursaadik resideerib Austraalia suursaatkonnas Tallinnas.


Brasiilia suursaadik Eestis

Brasiilia suursaadik Eestis on Brasiilia volitatud suursaadik Eestis. Suursaadik resideerib Brasiilia suursaatkonnas Tallinnas.


Colombia suursaadik Eestis

Colombia suursaadik Eestis on Colombia volitatud suursaadik Eestis. Suursaadik resideerib Varssavis.


Filipiinide suursaadik Eestis

Filipiinide suursaadik Eestis on Filipiinide volitatud suursaadik Eestis. Suursaadik resideerib Varssavis.


Hispaania suursaadik Eestis

Hispaania suursaadik Eestis on Hispaania volitatud suursaadik Eestis. Suursaadik resideerib Hispaania suursaatkonnas Tallinnas.


Katari suursaadik Eestis

Katar suursaadik Eestis on Katari volitatud suursaadik Eestis. Suursaadik resideerib Moskvas.


Läti suursaadik Eestis

Läti suursaadik Eestis on Läti volitatud suursaadik Eestis. Suursaadik resideerib Läti suursaatkonnas Tallinnas.


Pakistani suursaadik Eestis

Pakistan suursaadik Eestis on Pakistani volitatud suursaadik Eestis. Suursaadik resideerib Varssavis.


Portugali suursaadik Eestis

Portugal suursaadik Eestis on Portugali volitatud suursaadik Eestis. Suursaadik resideerib Helsingis.


Rootsi suursaadik Eestis

Rootsi suursaadik Eestis on Rootsi volitatud suursaadik Eestis. Suursaadik resideerib Rootsi suursaatkonnas Tallinnas.


Soome suursaadik Eestis

Soome suursaadik Eestis on Soome volitatud suursaadik Eestis. Suursaadik resideerib Soome suursaatkonnas Tallinnas.


Tšehhoslovakkia suursaadik Eestis

Tšehhoslovakkia suursaadik Eestis oli Tšehhoslovakkia volitatud suursaadik või saadik Eestis. Suursaadik resideeris Varssavis.


Türgi suursaadik Eestis

Türgi suursaadik Eestis on Türgi volitatud suursaadik Eestis. Suursaadik resideerib Türgi suursaatkonnas Tallinnas.


Hiiu Maakohus

Hiiu Maakohus oli Eesti Vabariigi esimese astme kohus aadressil Kärdla, Tiigi 21 ja Põllu tänav 17.

1. jaanuaril 2003 liideti Hiiu Maakohus Lääne Maakohtuga.


Ida-Viru Maakohus

Ida-Viru Maakohus oli Eesti Vabariigi esimese astme kohus aadressil Jõhvi, Narva maantee 11. Algselt asusid administratiivhooned Jõhvis Narva mnt. 11 ja Jaama 26.

1. jaanuaril 2006 liideti Ida-Viru Maakohus ja Lääne-Viru Maakohus ning ametiasutuse uueks nimeks sai Viru Maakohus.


Kohtla-Järve Linnakohus

Kohtla-Järve Linnakohus oli Eesti Vabariigi esimese astme kohus aadressil Kohtla-Järve, Järveküla tee 28 ja 30.

1. jaanuaril 2003 liideti Kohtla-Järve Linnakohus Jõhvis asuva Ida-Viru Maakohtuga.


Ebanormaalne

"Ebanormaalne" on Kaur Kenderi 2000. aastal ilmunud romaan.

Raamatust ilmus kordustrükk 2000. aastal (ISBN 9985929179) ja 2007. aastal (ISBN 9789985792032).


Venemaa suursaadik Eestis

Venemaa suursaadik Eestis on Venemaa volitatud suursaadik Eestis. Suursaadik resideerib Venemaa suursaatkonnas Tallinnas.


Albaania suursaadik Eestis

Albaania suursaadik Eestis on Albaania volitatud suursaadik Eestis. Suursaadik resideerib Varssavis.


Argentina suursaadik Eestis

Argentina suursaadik Eestis on Argentina volitatud suursaadik Eestis. Suursaadik resideerib Helsingis.


Uruguay suursaadik Eestis

Uruguay suursaadik Eestis on Uruguay volitatud suursaadik Eestis. Suursaadik resideerib nii Stockholmis kui ka Helsingis.


Ungari suursaadik Eestis

Ungari suursaadik Eestis on Ungari volitatud suursaadik Eestis. Suursaadik resideerib Ungari suursaatkonnas Tallinnas.


Tuneesia suursaadik Eestis

Tuneesia suursaadik Eestis on Tuneesia volitatud suursaadik Eestis. Suursaadik resideerib Helsingis.


Tai suursaadik Eestis

Tai suursaadik Eestis on Tai Kuningriigi volitatud suursaadik Eestis. Eestit katab 2016. aastast Tai suursaatkond Helsingis. Praegune Tai suursaadik on Chavanart Thangsumphant, kes andis volikirja üle 2022. aasta augustis.


Iisraeli suursaadik Eestis

Iisraeli suursaadik Eestis on Iisraeli volitatud suursaadik Eestis. Suursaadik resideerib Helsingis.


Aserbaidžaani suursaatkond Tallinnas

Aserbaidžaani suursaatkond Tallinnas on Aserbaidžaani diplomaatiline esindus (suursaatkond) Tallinnas. Suursaatkond avati 2010.

Eestil pole oma suursaatkonda Aserbaidžaanis. Suursaadik resideerib Ankaras.


Austria suursaatkond Tallinnas

Austria suursaatkond Tallinnas on Austria diplomaatiline esindus (suursaatkond) Tallinnas, Vambola tänav 6. Suursaatkond avati oktoobris 1997.

Enne teine maailmasõda asus Austria saatkond Varssavis, Tallinnas tegutses konsulaat ja aastatel 1922–1932 aukonsul Robert Artur Holst aadressil Suur-Tatari 28.


Brasiilia suursaatkond Tallinnas

Brasiilia suursaatkond Tallinnas on Brasiilia diplomaatiline esindus (suursaatkond) Tallinnas. Suursaatkond avati suvel 2011.


Bulgaaria suursaatkond Tallinnas

Bulgaaria suursaatkond Tallinnas oli Bulgaaria diplomaatiline esindus (suursaatkond) Tallinnas. Suursaatkond tegutses 2008–2011. Tänapäeval katab Bulgaaria Eestit oma Helsingis asuvast suursaatkonnast.

Ka Eestil oli oma suursaatkond Bulgaarias Sofias. See tegutses 2006–2012.


Dörverden

Dörverden on vald Saksamaal Alam-Saksi liidumaal Verdeni kreisis. Valla pindala on 83,29 km². 31. detsembril 2017 elas seal 8964 inimest. Vald asub Weseri paremkaldal, umbes 8 km Verdenist lõunas ja 40 km Bremenist kagus.

Dörverden kuulus 1180. aastal loodud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris vürstkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti vürstkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas vürstkonna reaaluniooni ja hertsogkonna territooriumist, sealhulgas Dörverdenist, sai 1823. aastal loodud Stade regiooni osa .


St Francis Bay

St Francis Bay (afrikaani keeles St. Francisbaai) on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Kouga vallas. St Francis Bay asub India ookeani rannikul.

Lõuna-Aafrika Vabariigi 2011. aasta rahvaloenduse andmetel oli St Francis Bay elanikest mustanahalisi aafriklasi 51,23%, valgeid 26,07%, värvilisi 21,71%, India või Aasia päritolu inimesi 0,22% ja teisi 0,77%. Koosa keelt pidas emakeeleks 39,39% inimesi, afrikaani keelt 32,72%, inglise keelt 21,71%, suulu keelt 1,22% ja sotho keelt 1,00%.

11. novembril 2012 hävis St Francis Bays tulekahjus 76 maja.


Valgevene suursaatkond Tallinnas

Valgevene suursaatkond Tallinnas on Valgevene diplomaatiline esindus (suursaatkond) Tallinnas. Suursaatkond avati 2010. Enne seda tegutses Tallinnas Valgevene peakonsulaat.

Valgevenes Minskis on Eesti suursaatkond.


Taani suursaatkond Tallinnas

Taani suursaatkond Tallinnas on Taani diplomaatiline esindus (suursaatkond) Tallinnas. Suursaatkond asub aadressil Wismari tänav 5.

Tegutseb ka Eesti suursaatkond Kopenhaagenis.

Enne teist maailmasõda asus Taani Kuningriigi saatkond Helsingis, Tallinnas tegutses konsulaat ja aastatel 1918–1929 konsul Jens Christian Johansen aadressil Uus tänav 14.


Kirchlinteln

Kirchlinteln on vald Saksamaal Alam-Saksi liidumaal Verdeni kreisis. Valla pindala on 174,17 km². 31. detsembril 2017 elas seal 9990 inimest. Selle keskne küla asub umbes 6 km Verdenist idas ja 40 km Bremenist kagus. Seda ümbritseb Lintelni geest (ka Verdeni nõmm) kus on valdavalt metsad, künkad, nõmm ja väikesed külad. Viimastel aastakümnetel on paljud inimesed otsustanud ehitada oma kodu Kirchlintelnisse või osta selles piirkonnas vanu maju maalilise maastiku ja selle asukoha tõttu Bremeni ja Hannoveri lähedal.

Kirchlinteln kuulus 1180. aastal loodud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas hertsogkonna reaaluniooni ja hertsogkonna territooriumist, sealhulgas Kirchlintelnist, sai 1823. aastal loodud Stade regiooni osa.


Suurbritannia suursaatkond Tallinnas

Suurbritannia suursaatkond Tallinnas (ka Briti suursaatkond Tallinnas) on Suurbritannia diplomaatiline esindus (suursaatkond) Tallinnas. Suursaatkond asub aadressil Wismari tänav 6.

Tegutseb ka Eesti suursaatkond Londonis.

Enne teist maailmasõda asus Suurbritannia ja Iirimaa Ühendkuningriigi saatkond Helsingis, Tallinnas tegutses konsulaat ja peakonsul Vivian H. Bosanquet, James Edmond Peter Leslie Henry Montgomery Grove, Wilfred Hansford Gallienne (1935–1940).


Läti suursaatkond Tallinnas

Läti suursaatkond Tallinnas on Läti diplomaatiline esindus (suursaatkond) Tallinnas. Suursaatkond asub aadressil Tõnismägi 10.

Enne teist maailmasõda asus Läti saatkond Tallinnas Suur-Tatari tänav 32 ja seejärel samuti Tõnismägi 10 hoones.


Hiina suursaatkond Tallinnas

Hiina suursaatkond Tallinnas on Hiina diplomaatiline esindus (suursaatkond) Tallinnas.

Suursaatkond avati 1992. ja asub aadressil Narva maantee 98, Juhkentali tänav 21 asub Hiina Rahvavabariigi Suursaatkonna Majandus- ja kommertsbüroo.

Tegutseb ka Eesti suursaatkond Pekingis.


Hispaania suursaatkond Tallinnas

Hispaania suursaatkond Tallinnas on Hispaania diplomaatiline esindus (suursaatkond) Tallinnas, Liivalaia tänav 13. Suursaatkond avati märtsis 2004.

Tegutseb ka Eesti suursaatkond Madridis.

Enne teist maailmasõda asus Hispaania saatkond Helsingis, Tallinnas tegutses konsulaat ja konsul R. Karik Kinga tänav 3-1.


Langwedel

Langwedel on vald Saksamaal Alam-Saksi liidumaal Verdeni kreisis. Valla pindala on 76,12 km². 31. detsembril 2017 elas seal 14 415 inimest. Vald asub Weseri paremkaldal, umbes 7 km Verdenist loodes ja 30 km Bremenist kagus.

Langwedel kuulus 1180. aastal loodud vürstlikku Verdeni piiskopkonda. 1648. aastal muudeti vürstlik piiskopkond Verdeni vürstkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. Hannoveri kuningriik liidendas hertsogkonna reaaluniooni ja hertsogkonna territooriumist, sealhulgas Langwedelist, sai 1823. aastal loodud Stade regiooni osa.


Portugali suursaatkond Tallinnas

Portugali suursaatkond Tallinnas oli Portugali diplomaatiline esindus (suursaatkond) Tallinnas. See tegutses 2006-2012. Tänapäeval katab Portugal Eestit oma Helsingis asuvast suursaatkonnast.

Tegutseb ka Eesti suursaatkond Lissabonis.


Põhja-Makedoonia Suursaatkond Tallinnas

Põhja-Makedoonia suursaatkond Tallinnas on Põhja-Makedoonia diplomaatiline esindus (suursaatkond) Tallinnas. Suursaatkond avati 2010. Enne seda tegutses Tallinnas aastast 2007 madalam diplomaatiline esindus.

Eestil pole oma suursaatkonda Põhja-Makedoonias. Suursaadik resideerib Budapestis.


Tomer Hemed

Tomer Hemed (heebrea keeles תומר חמד; sündinud 2. mail 1987 Kiryat Tiv'onis) on Iisraeli jalgpallur, kes mängib ründajana Austraalia kõrgliiga klubis Western Sydney Wanderers ja Iisraeli jalgpallikoondises.

Ta alustas klubikarjääri 2005. aastal Maccabi Haifas. 2011. aastal liitus ta Hispaania kõrgliiga klubiga Mallorca. Hooajal 2014–15 mängis ta teises Hispaania kõrgliiga klubis, Almería.

2015. aastal suundus Hemed Inglismaale, mängides esmalt Brighton & Hove Albionis. Hooajal 2015–16 lõi ta klubi meeskonnas Inglismaa esiliigas 17 väravat ja järgmisel hooajal 13 väravat. Hooajal 2016–17 kindlustas ta Brighton & Hove Albioniga pääsu kõrgliigasse. 2017. aasta novembris sõlmis ta klubiga uue lepingu. Hooajal 2017–18 ei suutnud ta enam eelmiste hooaegade saavutusi korrata ja piirdus Premier League'is vaid kahe väravaga. 2018. aasta augustis suundus ta üheks hooajaks laenule Inglismaa esiliiga klubisse Queens Park Rangers. Hooajal 2019–20 mängis ta Inglismaa esiliigas Charlton Athleticus, kuid ei löönud sel hooajal ühtegi väravat.

2020. aasta novembris sõlmis ta lepingu Austraalia kõrgliiga klubiga Wellington Phoenix. Hooajal 2020–21 lõi ta Austraalia kõrgliigas 11 väravat. 2021. aasta juulis sõlmis ta üheaastase lepingu Western Sydney Wanderersiga.

Debdüüdi Iisraeli jalgpallikoondises tegi ta 4. juunil 2011 sõprusmängus Läti vastu. Koondisekarjääri esimese värava lõi ta 6. septembril 2011 EM-i valikmängus Horvaatia vastu.


Kreeka suursaatkond Tallinnas

Kreeka suursaatkond Tallinnas on Kreeka diplomaatiline esindus (suursaatkond) Tallinnas, Harju tänav 6. Suursaatkond avati veebruaris 2005.

Tegutseb ka Eesti suursaatkond Ateenas.

Enne teist maailmasõda asus Tallinnas Kreeka saatkond kindral-konsul Jüri Parik, Merepuiestee 17.


Kanada suursaatkond Riias

Kanada suursaatkond Riias on Kanada diplomaatiline esindus (suursaatkond) Lätis. Suursaatkonnal on esindus Tallinnas aadressil Toom-Kooli tänav 13 (Vigala maja).


Jaapani suursaatkond Tallinnas

Jaapani suursaatkond Tallinnas on Jaapan diplomaatiline esindus (suursaatkond) Tallinnas. Suursaatkond avati 1993.

Tegutseb ka Eesti suursaatkond Tokyos.


Itaalia suursaatkond Tallinnas

Itaalia suursaatkond Tallinnas on Itaalia diplomaatiline esindus (suursaatkond) Tallinnas. Suursaatkond asub aadressil Vene tänav 2.

Tegutseb ka Eesti suursaatkond Roomas.

Enne teist maailmasõda asus Itaalia saatkond Tallinnas Jaan Poska tänav 8, saadik Eestis krahv Gianfranco Viganotti-Giusti.


Iirimaa suursaatkond Tallinnas

Iirimaa suursaatkond Tallinnas on Iirimaa diplomaatiline esindus (suursaatkond) Tallinnas. Suursaatkond asub aadressil Rävala puiestee 5.

Tegutseb ka Eesti suursaatkond Dublinis.


Gruusia suursaatkond Tallinnas

Gruusia suursaatkond Tallinnas on Gruusia diplomaatiline esindus (suursaatkond) Tallinnas. Suursaatkond aprillis 2007.

Tegutseb ka Eesti suursaatkond Thbilisis.


Rumeenia suursaatkond Tallinnas

Rumeenia suursaatkond Tallinnas on Rumeenia diplomaatiline esindus (suursaatkond) Tallinnas.

Esimest korda avati Rumeenia Kuningriigi suursaatkond Tallinnas 1935. aastal, enne seda esindas Rumeeniat Eestis Varssavis ja seejärel Helsingis asuv suursaadik ja Tallinnas asus konsulaat Merepuiestee 17.

Rumeenia suursaadik alates 1935. aastast kuni veebruarini 1939 oli Gheorghe Davidescu. Siis kattis Eestit edasi Helsingis asuv suursaatkond.

Uuesti avati suursaatkond Tallinnas 2016. aastal.

Tegutseb ka Eesti suursaatkond Bukarestis.


Türgi suursaatkond Tallinnas

Türgi suursaatkond Tallinnas on Türgi diplomaatiline esindus (suursaatkond) Tallinnas. Suursaatkond avati oktoobris 2001.

Tegutseb ka Eesti suursaatkond Ankaras.


Tšehhi suursaatkond Tallinnas

Tšehhi suursaatkond Tallinnas on Tšehhi diplomaatiline esindus (suursaatkond) Tallinnas, Lahe tänav 4. Suursaatkond avati mais 2000.

Tegutseb ka Eesti suursaatkond Prahas.

Enne teist maailmasõda asus Tšehhoslovakkia saatkond Varssavis, Tallinnas Estonia puiestee 15 asus konsulaat.


Matt Grimes

Matthew Jacob Grimes (sündinud 15. juulil 1995 Exeteris) on Inglismaa jalgpallur, kes mängib poolkaitsjana Inglismaa esiliiga klubis Swansea City.

Ta on mänginud Inglismaa jalgpalli kõigil neljal astmel. Ta alustas klubikarjääri kodulinnas Exeter Citys. Hooajal 2013–14 tegi ta klubi põhimeeskonnas debüüdi League Twos. 2014. aastal valiti ta Exeter City klubi aasta mängijaks ja hooajal 2014–15 League Two hooaja sümboolsesse koosseisu.

2015. aasta jaanuaris liitus ta Inglismaa kõrgliigas mängiva Swansea Cityga. Üleminekusumma oli umbes 1,75 miljonit naelsterlingit. See oli Exeter City läbi aegade suurim müük. Kahel esimesel hooajal sai ta Swansea Citys väga vähe mänguaega. Hooaja 2015–16 teisel poolel mängis ta laenul esiliiga klubis Blackburn Rovers, hooajal 2016–17 esiliigas Leeds Unitedis ja hooajal 2017–18 League One'i klubis Northampton Town. Hooajal 2018–19 naasis ta Swansea City juurde. 2019. aastal valiti ta Swansea City aasta mängijaks.


Ottersberg

Ottersberg on vald Saksamaal Alam-Saksi liidumaal Verdeni kreisis. Valla pindala on 99,07 km². 31. detsembril 2017 elas seal 12 818 inimest. Vald asub umbes 20 km Verdenist põhjas ja 28 km Bremenist idas.

Ottersberg asub liivarannal, mis on liustikumoreeni osa Wümme orus. Talvel on madalad alad sageli nädalaid vee all ja moodustavad väärtusliku rahvusvahelise tähtsusega lindude varjupaiga. Ottersberg asub maanteel A 1 Bremeni ja Hamburgi vahel. Bremeni-Hamburgi raudteeliin läbis algselt küla lõunaosa. Pärast Teist maailmasõda arenes jaama ümbruse piirkond raudteest lõunasse. Jaama kutsutakse Ottersberg (Hannover), kuna see asub ajaloolisel Hannoveri maal.


Oyten

Oyten on vald Saksamaal Alam-Saksi liidumaal Verdeni kreisis. Valla pindala on 63,44 km². 31. detsembril 2017 elas seal 15 649 inimest. Vald asub umbes 20 km Verdenist loodes ja 15 km Bremenist idas.

Oyten kuulus 1180. aastal loodud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Oytenist, sai 1823. aastal loodud Stade regiooni osa.


Thedinghauseni ühisvald

Thedinghausen on valdade ühendus (Samtgemeinde) Verdeni kreisis Alam-Saksimaal Saksamaal. Selle pindala on 152,3 km². 31. detsembril 2017 elas seal 15 173 inimest. Selle keskus on Thedinghausen. 1972. aastani olid ühendatud vallad Braunschweigi kreisi eksklaav.

Blender Emtinghausen Riede Thedinghausen


Blenderi vald

Blender on vald Saksamaal Alam-Saksi liidumaal Verdeni kreisis. Valla pindala on 38,28 km². 31. detsembril 2017 elas seal 2879 inimest.


Emtinghauseni vald

Emtinghausen on vald Saksamaal Alam-Saksi liidumaal Verdeni kreisis. Valla pindala on 21,33 km². 31. detsembril 2017 elas seal 1500 inimest.


Riede vald

Riede on vald Saksamaal Alam-Saksi liidumaal Verdeni kreisis. Valla pindala on 27 km². 31. detsembril 2017 elas seal 2767 inimest.


Thedinghauseni vald

Thedinghausen on vald Saksamaal Alam-Saksi liidumaal Verdeni kreisis. Valla pindala on 65,69 km². 31. detsembril 2017 elas seal 8027 inimest. Vald asub Weseri vasakkaldal, umbes 15 km Verdenist läänes ja 20 km Bremenist kagus.


Tõlvlehik

Tõlvlehik (Spathiphyllum) on toataim, mis kuulub võhaliste (Araceae) sugukonda ning on looduslikult levinud Costa Ricas, Panamas, Colombias ja Venezuelas.


Wesermarschi kreis

Wesermarsch on kreis (Landkreis) Saksamaal Alam-Saksi liidumaal. Naabriteks on (idast ja päripäeva) Cuxhaveni ja Osterholzi kreisid, Bremeni linn Bremeni liidumaal, kreisivaba linn Delmenhorst, Oldenburgi kreis ja kreisivaba linn Oldenburg ning Ammerlandi ja Frieslandi kreis. Kreisi pindala on 821,87 km². 31. detsembril 2017 elas seal 89 022 inimest.


Belgia suursaatkond Tallinnas

Belgia suursaatkond Tallinnas oli Belgia diplomaatiline esindus (suursaatkond) Tallinnas. Suursaatkond tegutses aastatel 2005-2015.

Tänapäeval katab Belgia Eestit oma Helsingis asuvast suursaatkonnast.

Tallinnas tegutseb Belgia Kuningriigi Aukonsulaat Sakala tänav 10/Kentmanni tänav 4 ja aukonsul Erik Sakkov.

Tegutseb ka Eesti suursaatkond Brüsselis.

Enne teist maailmasõda asus Belgia saatkond Riias, Tallinnas tegutses konsulaat ja konsul Michel Edouard Nicaise aadressil Tina tänav 18 ja Jüri Vilmsi tänav 11.


Tadžikistani suursaadik Eestis

Tadžikistani suursaadik Eestis on Tadžikistani volitatud suursaadik Eestis. Suursaadik resideerib Minskis.


Sloveenia suursaadik Eestis

Sloveenia suursaadik Eestis on Sloveenia volitatud suursaadik Eestis. Suursaadik resideerib Varssavis.


Slovakkia suursaadik Eestis

Slovakkia suursaadik Eestis on Slovakkia volitatud suursaadik Eestis. Suursaadik resideerib Helsingis.


Serbia suursaadik Eestis

Serbia suursaadik Eestis on Serbia volitatud suursaadik Eestis. Suursaadik resideerib Helsingis.


Eveeni keel

Eveeni keel on tunguusi keel, mida kõnelevad eveenid Venemaal Sahhas, Magadani oblastis, Tšuktšimaal ja Habarovski krais. Eveenide koguarv oli Venemaal 2010. aastal 21 830, kuid eveeni keele kõnelejaid oli vaid 5656. Paljud eveenid on läinud üle vene keelele, Sahhas ka jakuudi keelele. Eveeni keel on ohustatud, emakeelena omandab seda vaid väike arv lapsi ning keele kõnelejate arv väheneb. Kõnelejate keeleoskus halveneb ja huvi emakeele vastu on väike.


Montenegro suursaadik Eestis

Montenegro suursaadik Eestis on Montenegro volitatud suursaadik Eestis. Suursaadik resideerib Varssavis.


Mehhiko suursaadik Eestis

Mehhiko suursaadik Eestis on Mehhiko volitatud suursaadik Eestis. Mehhiko on suursaadikuid Eestisse määranud alates 1992. aastast, suursaadik resideerib Helsingis. Praegune suursaadik Enrique Rojo Stein on ametis 2023. aasta augustist.


Maroko suursaadik Eestis

Maroko suursaadik Eestis on Maroko volitatud suursaadik Eestis. Suursaadik resideerib Helsingis.


Malta suursaadik Eestis

Malta suursaadik Eestis on Malta volitatud suursaadik Eestis. Suursaadik resideerib Vallettas.


Egiptuse suursaadik Eestis

Egiptuse suursaadik Eestis on Egiptuse volitatud suursaadik Eestis. Suursaadik resideerib Helsingis.


Hollandi suursaadik Eestis

Hollandi suursaadik Eestis on Hollandi volitatud suursaadik Eestis. Suursaadik resideerib Hollandi suursaatkonnas Tallinnas.


Horvaatia suursaadik Eestis

Horvaatia suursaadik Eestis on Horvaatia volitatud suursaadik Eestis. Suursaadik resideerib Helsingis.


Indoneesia suursaadik Eestis

Indoneesia suursaadik Eestis on Indoneesia volitatud suursaadik Eestis. Suursaadik resideerib Helsingis.


Iraani suursaadik Eestis

Iraani suursaadik Eestis on Iraani volitatud suursaadik Eestis. Suursaadik resideerib Helsingis.


Kurt Rudolph

Kurt Rudolph (3. aprill 1929 Dresden – 13. mai 2020 Düsseldorf) oli Saksa usundiloolane. Tema peamine uurimisteema oli gnostitsism.


Jordaania suursaadik Eestis

Jordaania suursaadik Eestis on Jordaania volitatud suursaadik Eestis. Suursaadik resideerib Haagis.


Kasahstani suursaadik Eestis

Kasahstani suursaadik Eestis on Kasahstani volitatud suursaadik Eestis.

2019. aastani täitis Eestiga seotud ülesandeid Helsingis resideeriv Kasahstani suursaadik Soomes. Esimene Tallinnas resideeriv suursaadik Nurlan Seitimov andis volikirja üle 5. veebruaril 2020.


Küprose suursaadik Eestis

Küprose suursaadik Eestis on Küprose volitatud suursaadik Eestis. Suursaadik resideerib Helsingis.


Liibanoni suursaadik Eestis

Liibanoni suursaadik Eestis on Liibanoni volitatud suursaadik Eestis.

2004–2007 oli suursaadikuks Massoud Maalouf. Ta resideeris Varssavis. Hiljem pole Liibanon Eestisse oma suursaadikut määranud.


Luksemburgi suursaadik Eestis

Luksemburgi suursaadik Eestis on Luksemburgi volitatud suursaadik Eestis. Suursaadik resideerib Prahas.


Lõuna-Korea suursaadik Eestis

Lõuna-Korea suursaadik Eestis on Lõuna-Korea volitatud suursaadik Eestis. Suursaadik resideerib Helsingis.


Kariibi mere saarte kunst

Kariibi mere saarte kunst on kunst, mida on ajalooliselt loodud või luuakse tänapäeval Kariibi mere saartel.


Kõrrekoorel

Kõrrekoorel ehk ketaskoorel on vananenud nimetus taldrikäke, ketasäke, mullaharimisriist, mille tööseadiseks on ühele teljele paigaldatud sfäärketastest koosnev kettapatarei, mis kahele laagrile toetatuna saab pöörelda ümber oma telje.


Baure keel

Baure keel (teise nimega bauré või maure, hispaaniapäraselt chiquimitica või chiquimiti keel) on Boliivias räägitav aravaki keelkonna peaaegu väljasurnud keel, mida oskab vaid paar vanemat inimest. Keel on polüsünteetiline ning küllaltki vaba sõnajärjega.


Adam Johann von Krusensterni väljak

Adam Johann von Krusensterni väljak on väljak Põhja-Tallinnas Kalamajas, Staapli, Peetri ja Allveelaeva tänava ristumiskohas Noblessneri sadamas.

Meresõitja Adam Johann von Krusensterni nimi anti uuele väljakule 14. mail 2014.


Artur Ávila

Artur Ávila Cordeiro de Melo (sündinud 29. juunil 1979 Rio de Janeiros Brasiilias) on brasiilia ja Prantsuse matemaatik, Brasiilia Teaduste Akadeemia liige; esimene ladinaameeriklasest Fieldsi medali kavaler (2014).

Seejärel siirdus Prantsusmaale, kus töötas mitmes uurimisasutuses, sealhulgas Pariisis asuvas Teadusuuringute Keskuses (CNRS), kus edutati 2008. aastal uurimisdirektoriks. 2018. aastast on ta Zürichi Ülikooli matemaatikainstituudi professor. Ühtlasi on Ávila 2009. aastast IMPA erakorraline teadur. Tema töögraafiku kohaselt viibib ta pool aastat Euroopas ja seejärel pool aastat Rio de Janeiros.

Teadlasena on Ávila peamised uurimissuunad matemaatikas dünaamilised süsteemid ja spektraalteooria. 2014. aastal Seoulis toimunud Rahvusvahelise Matemaatikute Kongressi (IMC) avatseremoonial anti kätte Fieldsi medalid, sealhulgas Ávilale, kes sai medali "suure panuse eest dünaamiliste süsteemide teooriasse, mis on muutnud selle allharu nägu tänu ideele kasutada renormalisatsiooni ühendava põhimõttena".

Ávilal on nii Brasiilia kui ka Prantsusmaa kodakondsus.


In This Momenti diskograafia

Ameerika heavy metali bänd In This Moment on välja andnud kuus stuudioalbumit, ühe kontsertalbumi, ühe kogumikalbumi, seitseteist singlit ja kuusteist muusikavideot.


Eesti Superkarikas 2016

Eesti Superkarikas 2016 oli 21. Eesti Superkarikafinaal, kus mängisid möödunud hooaja Meistriliiga ja Eesti karika võitjad. Mäng peeti Tallinnas Sportland Arenal, ning mängisid Meistriliiga 2015 võitja Tallinna FC Flora ja Eesti karikas 2015 võitja Nõmme Kalju FC.


Eestimaa kubermangu administratiivse valitsuse ja kohaliku omavalitsuse ajutise korra kohta

suuna Eesti kubermangu administratiivse valitsuse ja kohaliku omavalitsuse ajutise korra kohta


Kündmine

Kündmine ehk künd on mullaharimisviis, mille käigus pööratakse muld ümber. Kündmist kasutatakse, et mulda külvamiseks või istutamiseks ette valmistada.

Kündmise peamine eesmärk on mulla pinnale tuua värskeid toitaineid, samal ajal kui maetakse umbrohu ja eelmiste põllukultuuride jääke, mis seal lagunevad. Mullaharimine kindlustab taimede arenguks vajaliku keskkonna loomise läbi oluliste tingimuste muutmise nagu õhustamine, mulle temperatuur, mulla niiskus, mulla struktuur, umbrohtude tõrjumine, toitainete olemasolu ja taimede tervis. Õige mullaharimise süsteemi valikul tuleb arvestada ka sellega, et kõik tööd saaksid tehtud õigeaegselt. Vajalikud tingimused taimede arenguks tuleb saavutada võimalikult väikese energia-, aja- ja investeeringute kuluga.

Tänapäeval kasutatakse kündmiseks peamiselt hõlmatra. Varem on kasutatud ka hark-, konks-, kulp- ja vannasatra. Künnisügavus sõltub mulla huumushorisondi tüsedusest.


Heino Jaakula

Heino Jaakula (7. oktoober 1931 – 1. veebruar 2019) oli Eesti merendustegelane. Ta on muu hulgas olnud Estonia katastroofi uurinud Laevahuku Uurimise Ühiskomisjoni liige.

Ta lõpetas 1950. aastal Tallinna 2. Keskkooli hõbemedaliga.

1998 pälvis ta Valgetähe medaliklassi teenetemärgi.


Bersant Celina

Bersant Edvar Celina (sündinud 9. septembril 1996 Prizrenis) on Kosovo jalgpallur, kes mängib poolkaitsjana Inglismaa esiliiga klubis Swansea City ja Kosovo jalgpallikoondises.

Ta sündis Kosovos, kuid kasvas üles Norras. Noorena mängis ta klubis Strømsgodset. 2007. aastal liitus ta Manchester City akadeemiaga. 2014. aasta juulis sõlmis ta Manchester Cityga oma esimese profilepingu. Ametliku debüüdi klubi põhimeeskonnas tegi ta 2016. aasta jaanuaris. Sama aasta 6. veebruaril tegi ta oma ainsa mängu Manchester City särgis Inglismaa kõrgliigas.

Hooajal 2016–17 mängis ta laenul Hollandi kõrgliiga klubis FC Twente. Ta lõi sel hooajal liigas viis väravat. Järgmisel hooajal mängis ta laenul Inglismaa esiliiga klubis Ipswich Town. 2018. aasta juulis sõlmis ta kolme miljoni naelsterlingi eest püsilepingu Swansea Cityga.

Celina mängis noorena Norra noortekoondistes, kuid otsustas hakata esindama Kosovot. Debüüdi Kosovo jalgpallikoondises tegi ta 2014. aasta septembris sõprusmängus Omaani vastu. Koondisekarjääri esimese värava lõi ta oma teises koondisemängus 13. novembril 2015 sõprusmängus Albaania vastu.


Georg Niedermeier

Georg Niedermeier (sündinud 26. veebruaril 1986 Münchenis) on Saksamaa jalgpallur, kes mängib kaitsjana Austraalia kõrgliiga klubis Melbourne Victory.

Enne 2018. aastal Melbourne Victoryga liitumist mängis ta Saksamaa klubides. Ta alustas klubikarjääri kodulinna klubis Müncheni Bayern, mille akadeemiaga liitus ta 1995. aastal. Ta mängis mitu hooaega Müncheni Bayerni duubelmeeskonnas, kuid esindusmeeskonnas tal debüüti teha ei õnnestunud. 2009. aasta jaanuaris liitus ta VfB Stuttgardiga ning ta mängis Stuttgardiga Saksamaa kõrgliigas kokku kaheksa hooaega. 2016. aasta augustis liitus ta SC Freiburgiga, mille rivistusse kuulus kaks hooaega.


Ohustatud keel

Ohustatud keeleks nimetatakse keelt, millel on oht lähimas tulevikus (umbes ühe-kahe põlvkonna jooksul) välja surra. Keel sureb välja viimase emakeelse kõnelejaga koos.

Keelte elujõulisust hinnatakse EGIDSi skaala järgi. Ohustatuks peetakse skaalal kategooriate 6b kuni 10 keeli.

Ohustatud tasemel keelt 6b kõnelevad küll kõik põlvkonnad, kuid fertiilses eas põlvkonnast annavad vaid vähesed lastele keelt edasi. Keelevahetuse olukorras (kategooria 7) kasutavad fertiilses eas ja vanemad inimesed keelt küll omavahel, aga seda ei anta edasi lastele. Väljasurevat keelt (8a) räägib ainult vanavanemate põlvkond. Vaevalt allesolevat keelt (8b) räägib ainult vanavanemate põlvkond või veelgi vanema põlvkonna liikmed, kellel pea-aegu puudub võimalus keelt omavahel kasutada. Uinunud keele (9) kohta on teadmine kogukonna mälus olemas, kuid see on pigem teadmine pärimusest ning tegelik keeleoskus piirdub identiteeti rõhutavate stampväljenditega. Hääbunud keelt (10) ei kasutata enam keegi ning keegi ei seosta ka oma etnilist enam selle keelega.


Taimehaigused

Taimehaiguste all mõistetakse patoloogilisi protsesse, mis tekivad taimes haigustekitaja (patogeeni) mõjul või taimedele ebasoodsate keskkonnatingimuste tagajärjel. Haigusega kaasnevad morfoloogilised muutused taimede ehituses. Haiguslike muutuste tõttu taime kasv ja areng pidurdub, saagikus ja saagi kvaliteet langeb ning taim võib täielikult hävida. Taimehaigusi põhjustavad seened, kiirikseened, bakterid, viirused, mükoplasmad, viroidid ja ainuraksed, samuti ebasoodsad kasvutingimused.


Connor Pain

Connor Thomas Pain (sündinud 11. novembril 1993 Hongkongis) on Austraalia jalgpallur, kes mängib äärepoolkaitsjana Austraalia kõrgliiga klubis Western United.

Ta alustas klubikarjääri Austraalia madalamate liigade klubides Malvern City ja Bentleigh Greens. 2012. aastal liitus ta Austraalia kõrgliiga klubiga Melbourne Victory, kus mängis kokku neli hooaega. Aastatel 2016–2019 mängis ta Central Coast Marinersis.

2019. aasta aprillis sõlmis ta lepingu Austraalia kõrgliigaga liituva Western Unitediga.

Austraalia jalgpallikoondises tegi Pain debüüdi 2013. aasta juulis mängus Hiina vastu.


Irnerius

Irnerius (ka Guarnerius, Wernerius; u 1050 – u 1125) oli Saksa-Rooma riigi jurist. Teda peetakse glossaatorite koolkonna rajajaks ja Rooma õigusõpetuse taaselustajaks keskajal. Ta õpetas õigusteadust Bologna Ülikoolis Itaalias. Teda kutsuti ka nimega Lucerna Iuris, mis tähendab ladina keeles õiguse valgustajat.


Läsna-Valgejõe lahing

Läsna-Valgejõe lahing oli tõrjelahing Põhjasõjas, mis peeti 16. juunil 1704 Vene ja Rootsi vägede vahel Läsna ja Valgejõe piirkonnas.


Pindpinevustegur

Pindpinevustegur (tähis σ või γ) on pindpinevust iseloomustav suurus, mis näitab, kui suur jõud hoiab koos vedeliku pinnakihi ühikulise pikkusega piirjoont (mehaaniline definitsioon) või kui palju tööd tuleb teha selle pinnakihi pindala suurendamiseks ühe ühiku võrra (termodünaamiline definitsioon).

Pindpinevusteguri mõõtühik SI-süsteemis on vastavalt njuuton meetri kohta (N/m) või džaul ruutmeetri kohta (J/m²).

Pindpinevusteguri dimensioon on jõud ühikpikkuse kohta või energia ühikpindala kohta. Need on samaväärsed, aga viimasel juhul räägitakse tavaliselt pinnaenergiast, mis käib ka tahkiste kohta.

Pindpinevustegur sõltub vedeliku omadustest ja temperatuurist ning sellest, missuguse gaasilise keskkonnaga on vedelik kokkupuutes.


Tartu Naisühingu Kutsekool

Tartu Naisühingu Kutsekool (1919–1942) oli käsitöökool, mis alustas tegevust 1919. aasta veebruaris Alma Johansoni juhtimisel.

Esialgu oli koolis kaks osakonda: kudumine ja naiskäsitöö ning ainsaks õpetajaks Alma Johanson. Juba sama aasta sügisel täienes kool raamatuköitmise ja papitöö töökoja sisseseadega ning osalise sisseseadega keraamikaosakonna jaoks. Esimene keraamikaõppejõud oli Juuli Suits (1919–1925), seejärel tema õpilane Beatrice Uusman-Uusmaa. 1923. aastal lisandus nahatöö osakond. Valmistati käekotte, rahataskuid, suitsutopse jne.

1927–1941 oli keraamika osakonna õpetaja Hilda Tover, kelle käe all valmistati Riigi Kunstitööstuskooliga sarnast laadi keraamikat. Toodangut müüdi Naisühingu enda kaupluses (asus raekoja taga), OÜ Kodukäsitöö poodides ja iga-aastasel kooli näitusmüügil.

Kool asus aadressil Kaluri 12.

1940. aastal likvideeriti Eraõppeasutiste likvideerimise seaduse põhjal seni sihtasutusena tegutsenud kool ning asendati Tartu Linnavalitsuse poolt ülalpeetava Tartu Naiskutsekooliga, millel oli kolmeaastase õppeajaga rõivaõmblemise, kangakudumise ja keraamika osakond ning kaheaastase õppeajaga tikanduse osakond.

Selle kooli keraamika töökojas on aastatel 1940–1941 õppinud näiteks skulptor Maire Männik.


Codex Theodosianus

"Codex Theodosianus" (ee "Theodosiuse koodeks") oli esimene ametlik konstitutsioonide kogumik Rooma impeeriumi seadustest alates 312. aastast. 26. märtsil 429. aastal moodustasid Ida-Rooma keiser Theodosius II ja tema kaaskeiser Valentinianus III komisjoni ning kogumik avaldati 15. veebruaril 438. aasta põhiseadusega. See jõustus impeeriumi ida- ja lääneosas 1. jaanuaril 439. aastal. Tänu koodeksile loodi Rooma impeeriumi mõlemas osas ühtse õigusliku arengu tingimused. Koodeks kinnitas sõjalise-bürokraatliku diktatuuri reegleid ja orjasüsteemi omandi suhteid, kehtestas tsiviil- ja kriminaalõiguse sätteid, legaliseeris uued feodaalsed tootmissuhted jne. Koodeksi algtekst on ka 2. veebruaril 506.aastal välja kuulutatud "Lex Romana visigothorumis".


Der schwarze Kanal

"Must kanal" (saksa keeles "Der schwarze Kanal") oli Saksa DV televisiooni Deutscher Fernsehfunk iganädalane poliitikasaade aastatel 1960–1989. Saates esitati lõike Lääne-Saksamaa telekanalite saadetest, millele saatejuht Karl-Eduard von Schnitzler lisas oma tõsiusklik-kommunistlikust vaatepunktist lähtuvad kommentaarid. Schnitzleri esinemisi on iseloomustatud kui "poleemilis-agressiivseid vihatiraade". Schnitzler toetas jäägitult Saksa DV sise- ja välispoliitikat. 1989. aastal iseloomustas ta Tiananmeni väljaku meeleavaldajaid Hiinas kui "kontrrevolutsioonilisi mõrtsukaid". "Mustast kanalist" sai üks Saksa DV massimeedia ja režiimi alatuse sümboleid.

Esimene saade jõudis eetrisse 21. märtsil 1960. Nimi "Must kanal" oli ka sõnademäng – saksa keeles on kanalisatsioonitoru torumeeste slängis "must kanal". Algselt oli saate ülesehitus ja nimi vastuseks Lääne-Saksamaal aastatel 1958–1960 eetris olnud Thilo Kochi saatele "Punane vaatepunkt" ("Die rote Optik"), kus analüüsiti SDV telesaateid. Kuigi saade oli peamiselt mõeldud SDV vaatajatele, siis (vähemalt algaastatel) loodeti ka, et need läänesakslased, kes said DFF-i vastu võtta, seda vaatavad.

Saadet vaadati rohkem Saksa DV nendes piirkondades, kus Lääne-Saksamaa televisioonisaateid ei olnud tehniliselt võimalik vastu võtta. Nendeks olid SDV kirde- ja kaguosa ekstreemumid – Rostocki ringkonna idaosa ja suur osa Neubrandenburgi ringkonnast, aga ka Dresdeni ringkond ja Cottbusi ringkonna lõunaosa Poola piiri lähedal. Neid piirkondi nimetati naljatades "teadmatute oruks" (saksa keeles "Tal der Ahnungslosen"). Naljatati ka, et Lääne-Saksa telekanali ARD nimetus tähendas "välja arvatud Rügenis ja Dresdenis" ("Außer Rügen und Dresden). Kui rahvusvaheliste kanalite nagu BBC ja RIASi signaale sai summutada, siis Lääne-Saksa televisiooni summutamine oleks tekitanud diplomaatilisi ja tehnilisi probleeme, kuna seda oleks olnud võimatu teha ilma, et see mõjutaks vastuvõttu Lääne-Saksamaal ja Lääne-Berliinis.

Seega nägi DFF lahendusena ARD ja ZDFi saadete lindistamist ning nende kujutamist teisest, kommunistlikust vaatepunktist koos kommentaaridega.

20-minutilist saadet näidati tavaliselt esmaspäevaõhtuti kell 21.30, enne või pärast filmi või mõnda populaarset saadet, lootuses, et vaatajad, kas asuvad varakult filmi vaatama, seda näevad. Viimane saade jõudis eetrisse 30. oktoobril 1989.


Jem Karacan

Jem Paul Karacan (sündinud 21. veebruaril 1989 Londonis) on Türgi jalgpallur, kes mängib poolkaitsjana Inglismaa tugevuselt neljanda liiga klubis Scunthorpe United.

Ta sündis ja kasvas üles Inglismaal. 2003. aastal liitus ta jalgpalliklubiga Reading FC. Hooajal 2008–09 debüteeris ta klubi põhimeeskonnas. Inglismaal on ta kuulunud veel Bournemouthi, Millwalli ja Bolton Wanderersi ridadesse. Premier League'is on Karacan mänginud Readinguga hooajal 2012–2013. Türgis on ta mänginud ainult hooajal 2015–16, kui kuulus Galatasaray ja Bursaspori meeskonda. 2019. aasta jaanuaris sõlmis ta lepingu Austraalia kõrgliiga klubiga Central Coast Mariners. 2021. aasta jaanuaris sõlmis ta lepingu Scunthorpe Unitediga.

Karacan pole koondises Türgit esindanud, kuid on kuulunud Türgi noortekoondistesse.


Wilfred Hansford Gallienne

Wilfred Hansford Gallienne (20. mai 1897 Guernsey – 17. juuli 1956 Guernsey) oli Suurbritannia diplomaat.

Aastatel 1935–1940 oli ta Suurbritannia ja Iirimaa Ühendkuningriigi konsul Eestis, 1940 saadik (esitas volitused 7. juunil), 1947–1954 saadik Guatemalas ja 1954–1956 (surmani) suursaadik Kuubas.


Onufrius (Berezovskõi)

Onufrius (ukraina keeles Онуфрій; kodakodanikunimega Орест Володимирович Березовський Orest Volodõmõrovõtš Berezovskõi; sündinud 5. novembril 1944 Koritnes Võžnõtsa rajoonis Tšernivtsi oblastis) on Moskva Patriarhaadi Ukraina Õigeusu Kiriku eestseisja.


Rõngel

Rõngel ehk baranka on slaavi köögist pärinev nisujahutainast keetmise ja küpsetamise teel valmistatud rõngaskuivik.

Väiksem rõngel on rõngik.


Sebastián Coates

Sebastián Coates Nion (sündinud 7. oktoobril 1990 Montevideos) on Uruguay jalgpallur, kes mängib keskkaitsjana Portugali kõrgliiga klubis Lissaboni Sporting ja Uruguay jalgpallikoondises.

Ta alustas klubikarjääri kodumaal Nacionalis, mille põhimeeskonnas tegi ta debüüdi 2009. aastal. 2011. aastal liitus ta Inglismaa kõrgliiga klubiga Liverpool. Liverpoolis mängis ta kaks hooaega ja lõi liigas ka ühe värava, kuid sai väga vähe mänguaega. Hooajal 2013–14 mängis ta laenulepingu alusel taas Nacionalis. Järgmisel hooajal naasis Coates Inglismaale, liitudes Sunderlandiga.

2016. aasta jaanuaris suundus ta hooaja lõpuks laenule Lissaboni Sportingusse. Järgmisel hooajal sõlmis ta klubiga püsiva lepingu.

Uruguay jalgpallikoondises tegi Coates debüüdi 2011. aasta Copa América alagrupimängus Tšiili vastu. Koondisekarjääri esimese värava lõi ta 10. novembril 2016 MM-i valikmängus Colombia vastu. Pärast 2011. aasta Copa Américat on ta Uruguay koondisse kuulunud 2013. aasta FIFA konföderatsioonide karikaturniiril, 2014. aasta maailmameistrivõistlustel, 2015. aasta Copa Américal ja 2018. aasta maailmameistrivõistlustel. Ta kuulus 2012. aasta suveolümpiamängude jalgpalliturniiril Uruguay olümpiameeskonda.


Carl F. Gahlnbäck

Carl F. Gahlnbäck oli Eesti alal 1837–1937 tegutsenud transpordiettevõte. Ettevõte tegeles nii kaupade impordi kui ka ekspordiga. Tegevuse käigus arendas ettevõte ka laeva- ja raudteetransporti.

Carl Ferdinand Gahlnbäck (1812–1892) oli 1. gildi kaupmees, Suurgildi oldermann, Lübecki, Bremeni ja Hamburgi konsul; ta asutas kaubandusfirma Carl F. Gahlnbäck 1837. aastal. Kaubandusfirma Carl F. Gahlnbäck (1837–1940) tegeles impordi-ekspordi ja transpordiäriga. Oma tegevuse alul omas firma suurema purjelaevastiku, millega ta vedas kaupa Läänemerel ja Põhjamerel kuni Inglismaani. Peale selle võttis ta üle hilisematel aastatel välismaa laevaseltside esindusi, muu seas Soome Aurulaevaseltsi, Helsingi ja Hamburgi–Ameerika liini, Hamburgi esindused, olles viimase esindaja selle seltsi asutamisest saadik.

Kaubandusfirma Carl F. Gahlnbäck oli 19. sajandil mõnda aega suurim masinate importija Eestis ja ettevõttele kuulus ka masinatehas. Pärast isa surma firmat juhtinud vendade Carl Johann Heinrichi (1839–1898) ja Carl Edmund Williami (1843–1902) käest läks ettevõte 1900. aastal üle esimese pojale Karl Erik Gahlnbäckile (1868–?), kes oli samuti Suurgildi oldermann ning Rootsi, Norra ja Taani konsul.

Firma avas sõjajärgsel ajal kaubaosakonna, mis tegutses peaasjalikult koloniaalkaupade (troopilistest koloniaalmaadest pärit kaubad nagu näiteks kohv, tee, riis, vürtsid) alal ja varsti pärast seda avas ka eksportosakonna, mis eksportis võid, mune ja juustu. Carl F. Gahlnbäck oli esimene, kes soetas aurikuid külmutusruumidega eksportkaupade veoks, mis kindlustas või eksportimise ka soojadel suvekuudel.

1920.–1930. aastatel tegeles Kaubanduse ja Laevanduse A/S "Carl F. Gahlnbäck" laevamaakleri-, reederi- ja speditsiooniäriga, pidas mitmeid laevaliine (Soome, Stettinisse ja Hamburgi), esindas Eestis Hamburgi–Ameerika laevaliini, eksportis piimasaadusi ja mune. 1931. aastal asusid firma aidad ja bensiinijaam Uus Hollandi 5, külmutusmaja Uus Sadama 2, munade ladu Jaani tänav 9, tolliosakond Tallinna sadamas. 1930. aastatel pidas firma mõnda aega jahuveskit ja piimatalitust Sinalepa vallas ning piimatalitust Oru vallas. 1934. aasta 5. detsembril otsustas Vabariigi valitsus anda 1935. aastaks või väljaveo load viiele eksportöörile: P. K. "Estoniale", Eesti Piimaühisuste Liidule, a.-s.le Rotermanni tehased, firma C. F. Gahlnbäckile ja J. Puhk & Poegadele. Samuti oli ettevõttel kontorid Uus tänav 2 (1924–1938) Tallinnas ja tehnikaosakond Uus tänav 4 (1937–1939).

1930. aastatel olid firma omanikud ja juhid konsul Karl Erik Gahlnbäck, Gösta Gahlnbäck ja Etienne Gahlnbäck (kaks viimast olid ka tuntud ja edukad jääpurjetajad). Firma prokuristiks oli 1931. aastal G. Heiseler ja volinikuks W. Hoerschelmann. 1939. aastal osales AS Carl F. Gahlnbäck Eesti Lennuliinide AS Ago asutamises ja oli selle firma aktsionär. 1939–1940 lahkusid baltisakslastest Gahlnbäckid ümberasumise käigus Eestist.


Bas Dost

Bas Dost (sündinud 31. mail 1989 Deventeris) on Hollandi jalgpallur, kes mängib ründajana Hollandi kõrgliigaklubis Utrecht

Ta alustas klubikarjääri kodumaal FC Emmenis, mille põhimeeskonnas debüteeris 2007. aastal. Seejärel liitus ta Hollandi kõrgliiga klubiga Almelo Heracles, kus mängis kaks hooaega. Hooajal 2009–10 lõi ta Hollandi kõrgliigas 14 väravat. Järgmise hooaja eel sõlmis ta lepingu kõrgliiga klubiga SC Heerenveen. Hooajal 2011–12 lõi ta Hollandi kõrgliigas koguni 32 väravat ja oli sel hooaja liiga suurim väravakütt.

2012. aasta juunis liitus ta Saksamaa kõrgliiga klubiga VfL Wolfsburg. Wolfsburgi ridades mängis ta neli hooaega ning ainsaks säravaks hooajaks jäi 2014–15, kui ta lõi liigas 16 väravat.

2016. aasta augustis sõlmis Dost lepingu Portugali kõrgliiga klubiga Lissaboni Sporting. Hooajal 2016–17 oli ta ülekaalukalt liiga suurim väravakütt, lüües 31 mänguga kokku 34 väravat. Ta tegi sel hooajal koguni neli kübaratrikki ning lõi Sportingu liigaväravatest täpselt pooled. 2017. aastal valiti ta Sportingu aasta mängijaks. Järgmisel hooajal 2017–18 lõi ta liigas 27 väravat ja jäi parima väravaküti arvestuses teiseks.

2019. aastal naasis ta Saksamaa kõrgliigasse, liitudes Frankfurdi Eintrachtiga. 2020. aasta detsembris siirdus ta Belgia kõrgliigaklubisse Club Brugge KV. Hooaegadel 2020/21 ja 2021/22 tuli ta Bruggega Belgia meistriks. 2022. aasta juulis naasis Dost pärast kümmet aastat Hollandi kõrgliigasse, sõlmides üheaastase lepingu Utrechtiga.

Dost kuulus Hollandi jalgpallikoondisse aastatel 2015–2018. Koondisekarjääri ainsa värava lõi ta 13. novembril 2015 sõprusmängus Walesi vastu.


Digesta

"Digesta seu Pandectae" (ee "Digestid ehk Pandektid") on üks osa Rooma õiguse kogust "Corpus iuris civilis". "Digestidesse" on süstemaatiliselt kokku kogutud fragmendid tähtsamate Rooma juristide töödest. "Digestid" koostati aastatel 530–533 keiser Justinianus I korraldusel. Peale valmimist anti "Digestidele" seaduse jõud.

Ladinakeelne pealkiri "Digesta" tuleb sõnast digerere, mis tähendab süstemaatiliselt korda seadma. Kreekakeelne nimetus Pandectae tuleb kreekakeelsest samatähenduslikust sõnast παν δέχομαι.


Kasiṇa

Kasina (paali keeles kasiṇa, sanskriti keeles kṛtṣna – 'kogu', 'tervik', 'täielik') on rühm teatavaid universaale, mida kasutatakse vastava theravaada meditatsioonitehnika puhul keskendumisobjektidena. Kasinatele keskendumine ja vastavate objektide kirjeldused leiduvad Tipitakas ja Visuddhimaggas ning nendega on seotud mitmesuguste üleloomulike võimete saavutamine.

Ṭhitañāṇo bhikkhu selgituse kohaselt esindab kasina objekti tervikuna, sõltumata sellest, kas tegemist on loodusliku või isevalmistatud kasinaga. Keskendumisel välisele objektile ilmneb meeles vastav märk (nimitta), mida arendatakse edasi piirituks, mistõttu muutub nii teadvuses ilmnev kasina kujund kui ka sellele vastav spetsiifiline teadvus "kõikehõlmavaks" ja "täielikuks".

Maa kasina, vee kasina, tule kasina, tuule kasina, sinine kasina, kollane kasina, punane kasina, valge kasina, ruumi kasina, teadvuse kasina.

Kaheksa esimest kasinat on meelerahu arendamise ja kaks viimast analüüsiva vaatluse arendamise (bhāvanā) objektid. Kasina harjutamisega saavutatakse kiiresti jhāna'de tasemed, luuakse meeles kergesti kasinamärk (nimitta) ja jõutakse takistusteta mentaalne aktiivsuseni mistahes tegevuses. Paali kaanoni ja Visuddhimagga kohaselt saavutatakse kasinaga üleloomulikud võimed (iddhividhā) ja vabanemisele viivad teadmised (ñāṇa).


Spencer Harrison

Spencer Harrison (kunstnikunimega Spenceroni) on Austraalia kunstnik.

Harrison kasutab oma loomingus värvilisi abstraktseid geomeetrilisi kujundeid, et väljendada nende kaudu teaduse, idamaade filosoofia ja kunstiga seotud ideid.

Harrison omandas esimese bakalaureusekraadi nanotehnoloogia erialal (2007, Flindersi ülikooli) ning teise visuaalse kommunikatsiooni erialal (2010, Lõuna-Austraalia ülikool).

Ka 2019. aastal loodud Facebooki grupi Kõigi Eesti sümbolit, valge taustaga südamekontuuri, peetakse Spenceroni loominguks.


Uu keel (Austroaasia)

Uu keel on moni-khmeeri keelte palaungi haru angkui rühma kuuluv keel, mida kõnelevad uud Hiinas Yunnani provintsis.

Uu on toonikeel, eristatakse 4 tooni.

Uu keel on isoleeriv, põhisõnajärg on SVO.

Uu põhisõnavara pärineb suures osas moni-khmeeri algkeelest, osalt ka austroaasia algkeelest. Esineb ka tai laene ja vähesel määral hiina laensõnu.

Kõnelejate arv on umbes 40 000.


Heino Lindre

Heino Lindre (19. oktoober 1920 Tartu – 3. veebruar 2019 Tartu) oli eesti kaubandustöötaja ja -õppejõud.

Heino Lindre sündis 19. oktoobril 1920 Tartus Paavo Lindre ja Elise (neiuna Klein) Lindre pojana. Abikaasa Helga Lindre (neiuna Seping, snd 1925. a Valasti külas).


Paldiski foogtikohus

Paldiski foogtikohus oli Paldiski omavalitsus- ja kohtuasutus (foogtikohus) kuni 1889. aastani.

Foogtikohtu koosseisu kuulus üks kohtufoogt ja kaks linnavanemat. Kohtu korralised istungid toimusid kaks korda nädalas.

Kohtu liikmed valiti kohaliku kodanikkonna poolt eluks ajaks.

Kohtu üks ülesanne oli valida ka linna kantseleid juhatav notar.


Roihuvuori kool

Roihuvuori kool (soome keeles Roihuvuoren ala-asteen koulu) on kool Helsingis Roihuvuoris aadressil Vuorenpeikontie 7.

Koolis õpetatakse 1.–6. klassini. Koolis õpib umbes 380 õpilast.

Koolis õpetatakse ka eesti keelt (õpetaja Annika Kuuse).


Nancy lahing

Nancy lahing 5. jaanuaril 1477 oli viimane ja otsustav lahing Burgundia sõdades. Lahingus olid vastamisi Burgundia hertsogi Charles Südi väed Lorraine'i (Lotringi) hertsogi René II ja Šveitsi Konföderatsiooni vägede vastu. Charles Südi kogu vägi hukkus ja tema enda laip leiti alles kolm päeva hiljem.


Stanford

Stanford on asula USAs California osariigis Santa Clara maakonnas. Asula on tuntud eelkõige selle poolest, et seal asub Stanfordi ülikool.

Elanike arv on 13 315 (2000).


Pizzi

Luís Miguel Afonso Fernandes (enam tuntud kui Pizzi; sündinud 6. oktoobril 1989 Braganças) on Portugali jalgpallur, kes mängib keskpoolkaitsjana Portugali kõrgliigaklubis Braga.

Ta alustas klubikarjääri kodulinnaklubis GD Bragança. Pärast seda mängis ta Bragas, Ribeirãos, Covilhãs ja Paços de Ferreiras Portugalis ning Madridi Atléticos, Deportivo de La Coruñas ja RCD Espanyolis Hispaanias.

Portugali kõrgliigaklubis Lissaboni Benfica mängis ta alates hooajast 2014–15. Ta tuli Benficaga neli korda Portugali meistriks. 2017. aastal valiti ta Portugali liiga hooaja parimaks mängijaks. Hooajal 2019–20 lõi ta Portugali kõrgliigas 18 väravat, millega oli kahe teise mängija kõrval liiga suurim väravakütt. Samuti valiti ta sel hooajal liiga hooaja sümboolsesse koosseisu. 2019. aastal valiti ta Lissaboni Benfica aasta mängijaks. 2022. aasta jaanuaris läks ta Benficast hooaja lõpuni laenule Türgi kõrgliigaklubisse İstanbul Başakşehir.

2022. aasta suvel liitus Pizzi Araabia Ühendemiraatide klubiga Al Wahda. 2023. aasta alguses naasis ta Portugali kõrgliigasse, kui sõlmis lepingu Bragaga.

Portugali jalgpallikoondises mängis Pizzi aastatel 2012–2019 kokku 19 korda. Koondisedebüüdi tegi ta 14. novembril 2012 sõprusmängus Gaboni vastu ning lõi selles mängus penaltist ka koondisekarjääri esimese värava. Teise värava lõi ta 3. juunil 2017 sõprusmängus Küprose vastu ja kolmanda 14. novembril 2019 EM-i valikmängus Leedu vastu. Ta kuulus Portugali koondisse 2017. aasta FIFA konföderatsioonide karikaturniiril.


Jonas Gonçalves Oliveira

Jonas Gonçalves Oliveira (enam tuntud lihtsalt kui Jonas; sündinud 1. aprillil 1984 Bebedouros) on endine Brasiilia jalgpallur.

Ta mängis klubikarjääri algusaastatel kodumaal. Ta alustas karjääri Guaranis ning mängis seejärel Brasiilia kõrgliiga klubides Santos, Grêmio ja Portuguesa. 2010. aastal lõi ta Brasiilia liigas 23 väravat ja oli sellega liiga suurim väravakütt. Samal hooajal valiti ta liiga sümboolsesse koosseisu.

2011. aasta jaanuaris liitus ta Hispaania kõrgliiga klubiga Valencia, kus mängis kolm ja pool hooaega.

2014. aasta septembris sõlmis ta lepingu Portugali kõrgliiga klubiga Lissaboni Benfica. Ta tuli klubiga neli korda Portugali meistriks. Hooaegadel 2015–16 ja 2017–18 oli ta Portugali liiga suurim väravakütt (vastavalt 32 ja 34 väravat). Aastatel 2015 ja 2016 valiti ta Portugali kõrgliiga parimaks mängijaks. Aastatel 2015–2018 valiti ta neljal korral järjest Lissaboni Benfica aasta mängijaks.

2019. aasta juulis teatas ta karjääri lõpetamisest.

Debüüdi Brasiilia jalgpallikoondises tegi Jonas 27. märtsil 2011 sõprusmängus Šotimaa vastu. Koondisekarjääri esimese värava lõi ta sama aasta 14. novembril sõprusmängus Egiptuse vastu. 2016. aastal kuulus ta Brasiilia koondisse Copa América Centenariol.


Tehvandi mägi

Tehvandi mägi on kõrgendik Valga maakonnas Otepää vallas Nüpli külas. Mäe absoluutne kõrgus on 189,4 m.

Mäele on ehitatud Tehvandi K-90 suusahüppemägi. See avati 21. jaanuaril 2008. Enne seda kasutati kõrval asuvat madalamat suusahüppemäge. Suusahüppemägi on osa Tehvandi spordikeskusest.


Kääbusgalaktika

Kääbusgalaktika on väike galaktika, mis koosneb mitmest miljonist kuni mitmest miljardist tähest, olles väiksem näiteks Linnuteest mis koosneb 200–400 miljardist tähest.

Kääbusgalaktikaks peetakse vahel Suur Magalhãesi Pilve, mis tiirleb ümber Linnutee ja koosneb üle 30 miljardist tähest. Kääbusgalaktikate kuju ja tegevust mõjutavad kokkupuuted suuremate galaktikatega. Astronoomid eristavad nende kuju ja struktuuri järgi mitut tüüpi kääbusgalaktikaid.


Tartu ülikooli juures asuv Lilli Suburgi mälestuskapitali valitsus

Tartu ülikooli juures asuv Lilli Suburgi mälestuskapitali valitsus oli Tartu ülikooli juures tegutsev sihtasutus, mis oli loodud puudustkannatavate naisüliõpilaste toetamiseks.

Sihtasutus loodi 1923 Eesti Naisüliõpilaste Seltsi ja Eesti Naisüliõpilaste Seltsi Ilmatar eestvõttel.

Sihtasutus lõpetas tegevuse 1940.


Ihor Kolomoiskõi

Ihor Valerijovõtš Kolomoiskõi (ukraina keeles Ігор Валерійович Коломойський; vene keeles Игорь Валерьевич Коломойский; heebrea keeles איגור קולומויסקי; sündinud 13. veebruaril 1963 Dnipropetrovskis) on juudi päritolu Ukraina suurärimees, endine oblastijuht.

Ta on Ukraina rikkamaid inimesi ja Ukraina suurima finants-tööstusgrupi Prõvat asutaja. Prõvat on esindatud ettevõtetega panganduses, naftakeemias, metallurgias, toiduainetetööstuses, põllumajandussektoris, lennutranspordis, spordis ja meditsiinis.

Kolomoiskõi oli 2. märtsist 2014 kuni 24. märtsini 2015 Dnipropetrovski oblasti riikliku administratsiooni pea.

Ta on Ukraina Ühendatud Juudi Kogukonna president ja jalgpalliklubi Dnipro president.

2019. aasta 5. detsembri seisuga oli ta Forbesi avaldatavas maailma miljardäride nimistus 1941. kohal. Kolomoiskõile kuulus 2019. aasta 1. aprilli seisuga 70% tulevase Ukraina presidendi Volodõmõr Zelenskõiga peaosas linastanud sarja "Rahva teener (seriaal)" tootjafirma 1+1 Media Group osakutest.

Kolomoiskõil on Ukraina, Iisraeli ja Küprose kodakondsus.


Jakutski rahvusvaheline filmifestival

Jakutski rahvusvaheline filmifestival (vene keeles Якутский международный кинофестиваль; inglise keeles Yakutsk International Film Festival) on Jakutskis igal aastal toimuv filmifestival.

Esimest korda toimus festival 2013. aastal. Festivali korraldust toetavad Venemaa Föderatsiooni Kultuuriministeerium ja Venemaa Kinematografistide Liit. Festivali president on 2013. aastast Eduard Pitšugin. Festivali korraldustoimkonda kuulub ka Venemaa rahvakunstnik Andrei Borissov.

VI Jakutski rahvusvaheline festival pidi toimuma 2018. aasta septembris, kuid Sahha valitsus otsustas selle ära jätta seoses laastavate üleujutustega Jakuutia mitmes piirkonnas.


2019. aasta Soome parlamendivalimised

2019. aasta Soome parlamendivalimised olid Soome parlamendi Eduskunna 38. koosseisu valimised.

Valimised toimusid 14. aprillil 2019. Eelhääletamine toimus 3.–9. aprillil, välismaal 8.–11. aprillil.

Valimistel osales 16 erakonda ja valimisliitu.

2468 kandidaadi seast valiti 13 valimisringkonnas 200 parlamendiliiget, sealhulgas üks Ahvenamaa esindaja.


Kohus või tribunal ELTL art 267 tähenduses

Euroopa Liidu õiguse ühetaoliseks tõlgendamiseks ja kohaldamiseks saab liikmesriigi kohus esitada eelotsusetaotluse Euroopa Kohtule. See on Euroopa Liidu õiguse põhimehhanism, mis toimib Euroopa Kohtu ja liikmesriikide kohtute vahelisel tihedal koostööl. Eelotsusemenetluse eesmärgi tagamiseks on ette nähtud kindlad kriteeriumid nii eelotsusetaotlust esitavale organile kui ka taotluse vormile ja sisule.


Püsililled

Püsililled on mitmeaastased rohttaimed, mis suudavad üle elada meie talved. Nende põhiliseks eeliseks on igal aastal taas õide puhkemine. Põhiline grupp taimi, mis annavad õie ilu vara kevadest kuni sügis külmadeni. Püsililled annavad meie looduslikele ja poollooduslikele maastikkudele kõige enam sära näiteks lumikellukesed, ülased jms.


Anna Lindh

Ylva Anna Maria Lindh (19. juuni 1957 – 11. september 2003) oli Rootsi Sotsiaaldemokraatliku Töölispartei poliitik, kes oli aastatel 1994–1996 Rootsi keskkonnaminister ja 1998. aastast kuni surmani Rootsi välisminister.

10. septembril 2003 ründas Serbia päritolu Mijailo Mijailović Lindhi Stockholmi kesklinnas asuvas kaubamajas ning pussitas teda mitu korda rindu, kõhtu ja käsivarde. Kiirabi viis raskelt vigastada saanud Lindhi Karolinska Ülikooli Haiglasse, kus ta järgmisel hommikul suri. Politsei tabas Mijailovići kuus päeva hiljem ning talle mõisteti eluaegne vangistus.


Pürksi kalmistu

Pürksi kalmistu on Lääne-Nigula vallas Pürksi külas asuv keskaegne kalmistu, mis oli kasutusel 15. kuni 18. sajandini. Ajalooliselt jäi kalmistu ala Noarootsi kihelkonda, Nigårdsi (tänapäeval Nigase) talu maadele. Kalmistu tunnistati arheoloogiamälestiseks kultuuriministri 1997. aasta 1. septembri määrusega nr 59.

Kohalike inimeste hulgas on kalmistut peetud katkukalmistuks. Üks katkukalmistu asub keskaegsest kalmistust 1,7 kilomeetrit kirdes, samuti tänase Pürksi küla piires.

Nõukogude ajal ehitati kalmistul asunud Nigårdsi taluhoone asukohale Pürksi külanõukogu hoone.


Tallinna Reaalkool (täpsustus)

Tallinnas on tegutsenud mitmeid reaalkoole: Tallinna Reaalkool Tallinna 2. Reaalkool (Tallinna 2. reaalkool) Tallinna 3. Reaalkool (Tallinna 3. reaalkool) Tallinna 4. Reaalkool (Tallinna 4. reaalkool) Tallinna 5. Reaalkool (Tallinna 5. Keskkool, Haabersti Vene Gümnaasium) Tallinna 6. Reaalkool (Tallinna 6. reaalkool) Tallinna 7. Reaalkool (Tallinna 7. reaalkool) Tallinna Tõnismäe Reaalkool Tallinna Saksa Poeglaste Reaalgümnaasium, saksakeelne, tegutses aastani


Der Spiegel

Der Spiegel on Saksamaa nädalaleht, mis vahendab uudiseid maailmast. See on üks tuntumaid Saksamaa ajalehti. Ajalehte annab välja kirjastus SPIEGEL-Verlag. Ajalehe tiraaž on umbes 840 000 ja on sellega Euroopa suurim nädalaleht. Ajalehe peakorter asub Hamburgis.

Ajalehe veebiversioon on Spiegel Online.

Ajalehe esimene number ilmus 4. jaanuaril 1947.


Delfi Meedia

AS Delfi Meedia (varem Ekspress Meedia) on Eesti meediaettevõte, mis kuulub Ekspress Gruppi.

2015 ühendas Ekspress Grupp oma tütarettevõtted AS Eesti Ajalehed ja AS Delfi üheks ettevõtteks, mis sai nimeks Ekspress Meedia. 1. septembrist 2022 kannab ettevõte nime Delfi Meedia.


Konstanzi kirikukogu

Konstanzi kirikukogu oli 1414–1418 Saksa-Rooma riigi vabas riigilinnas Konstanzis peetud kuueteistkümnes katoliku kiriku oikumeeniline kirikukogu. See lõpetas Suure skisma katoliku kirikus.


Henri (Pariisi krahv, 1933–2019)

Henri Philippe Pierre Marie d'Orléans (14. juuni 1933 Woluwe-Saint-Pierre, Belgia – 21. jaanuar 2019 Pariis) oli Prantsusmaa (Orléansi) kuningliku perekonna pea (kuningliku nimega Henri VII) ja Pariisi krahv 19. juunist 1999 kuni surmani.


Toiduvalgust tingitud enterokoliit

Toiduvalgust tingitud enterokoliit on haruldane mitte-IgE-vahendatud toiduallergia. Haigus ilmneb tavaliselt imikueas. Ägedale vormile on iseloomulik 1–4 tundi pärast söömist tekkiv korduv oksendamine ja diarröa, mis võivad 15% juhtudel viia dehüdratatsiooni ja hüpovoleemilise šokini. Kroonilisele vormile on iseloomulik progresseeruv vesine diarröa, oksendamine ja kasvupeetus. Haiguse sagedasemad vallandajad on lehmapiim, soja ja teraviljad (riis, kaer).